url: =Kimpu leh Kimpi – 5 ~ Hau Za Cin :: ZOMI DAILY\nposted on 5 August 2010 at 10:20 am Lomkholna: Article, Hauzacin\nKimpu leh Kimpi – 5\nNipini zing kikhop tawp ciang Kimpu leh Kimpi zong a lawm a gual teng uh hopih in “dam maw?” “dam” ciin biakinn kong ah niangtui dawn kawm in a kimu kawikawi uh hi. A sangkah uh zong khat 3 bang hong sawtta, Nipini zingsang kikhop pelh ngeilo uh ahih manin theih zong tam deuhdeuh a, upate in zong it mahmah in nupi te bang a meltheih nuam a kituh liang uh hi. Kimpu bel a melhoih a, ahih hangin a khuahek manlang lua pian ahih manin nungakte’n zong a theisiam kei phial uh hi. Kimpi bel Zolia takpi hi a, Zongeina kemin zui a, ahi thei zah in puah a sawm hi. Ahi zongin amah zong Zomimio khua pipi ah college kah cih buang ki standard sak deuh ding mah lah a ci pian hi. Tua manin nupi ten “mo dinga hoih” a cih te uh hi a, a mel ahoih veva loh hang ithuai phinphian mahmah a, Kimpu zong a vaang tang’lah dekdek zel, lah hoihsa lianlo, a mizia lah iplah cih bang khat hi.\nNiangtui dawn khin, a man masasa ciah khia pahpah uh a, khangno makaite leh niangtui sai teng leh upa pawlkhat bek omta cih ciang Kimpu leh Kimpi zong ciah dingin a kithawi uh hi. Gate a kaan laitak un phone hong ging a….\n“Hello.. kua na hia?”\n“Hong theilo kineih pahpah maw u Kimpu?”\n“Ka cihtakpi hi, kua na hia… koi pan na?”\n“Ha ha ha… phamawh kei nong theihnop kei leh… zan mah a phone nambat kipia a.. hmmm…”\n“… zan mah a phone nambat kipia… aw, aw… Nuamno maw…?”\n“He, na theihnoplohte hi ing ei..”\n“Mawk peuhmah cia Nuamno aw, theihnoploh om kei e… na phone nambat save khalo ka hih cianga, sorry peuhmah ei..”\n“Aw, hilai maw… kei a bang peuh save taak kei mah e… bye…”\n“Na khawl phot in, banga nong gennop, na khia nai ken”\n“..tuut tuut tuut..”\n“Kimpi, tuni hawhna ding na nei hiam? Mualtung lam Lia leh Taang Lenmual ah i vakkhawm diam?”\n“Huh, tu mah a Nuamno in hong phone hilo amaw… na zumselna ding bekin hong zang ken maw u Kimpu”\n“Mawkmawk tua bang hi kei ei… Nuamno in bangmah genlopi, a phone khia hilo maw… ka sap kik hang la ut nawnlo..”\n“Huh, kei tawh kisai kei, no gel kikal vai… na ut uh leh Lia leh Taang Lenmual ah va vakkhawm vo…”\n“Tua bang pah vauvau ding hi kei veh aw Kimpi, Nuamno tawh ken bangmah vai ka neihlohpi…”\n“Hoihtak hopihlo na hih cianga na lawm a heh aita ve… kei a bawmta a nong zat uh hilel ing e..”\n“Kimpi, tua bangin ngaihsun kei in, ken nuamno a melhoih hang a gamtat luhek manlang sa lua hoihsalo, nang hoih hong sa zaw…”\n“Na kamsiam tawh hong khemkhem ken maw… hong mutpuk ding na hi…”\n“Kimpi hong theikhial ken maw…”\n“Theihkhialh omkei, theician hizaw..”\n“Tua leh ei omna tuak ah ciah mai ni maw, na boarder vuah hong kha ning maw..”\n“Nang khak kul peuhmah keng, ka omna inn uh theilua ing…”\n“Kimpi aw, hong hehsan kei ve… kei nang tungah hehlo ka hi maw… nong telkhialh man hi… khak na ut kei leh lah ci teitei kei ning… na pai in aw…”\nTring….. tring….. tring….\n“Hello… Nuamno, bang thu ahia? Nitak nitum ding hita a, bangthu lamdang om a hia?”\n“Bang thu lamdang om kei e, tu sun kong hopih a nong hopih noploh mahmah ki lawmngaih neisak lua teh…”\n“Kilawmngaih neisak hi peuhmah keng, na theihkhialh hi…”\n“Hilua ei, Kimpi tawh kitona hong thei ngamlo hilo ding na hia?…. ha ha…”\n“Kimpi tawh kiton mah ung, ahih hang nang ngaihsut bang hi kei…”\n“Tun zong na kiangah om cih sim… a hehlua diam, kong hopih mawk hi e… ka khia aw?”\n“Na khollai in… wait a minute”\n“Tua leh bang?”\n“Tuni no koi ah hawh… kei Kimpi tawh biakinn pan ciah khawm in ko omna tuak ah ciah, tun kei bek Hostel ah om lawmte lah vak khin, cimhuai lua..”\n“Ko, kuamah in hong vakpih nuamlo uh cin a… ka lawmte tawh Lenmual ah nitum en a tu maimai hi ung… hong pai veee… u Kimpu..”\n“Na takpi hileh hong pai mah ding hi veng, tangval tam lua dinga, kei val kha ning…”\n“Kua mah om kei ei, ko lawmta teng bek hi ung.. ka lawmte in zong nang hong thei uh ei… hong mu nuam… theisiam hia??”\n“Hah, …..[pai ding ka hia aw, pai leng Kimpi in a thei kha tam aw…].. no hong paizaw vevua…”\n“Ko maw, pasal hostel ah hong hawh ding maw? U must be joking u Kimpu”\n“Ka takpi hi e Nuamno, tu lai ciang numei pasal cih khawng kituambawlbawl nawnlo pi, a khangto lo gam bek ah tua bang hi, numei pasal kideidan cih om nawnkei… hong pai un…”\n“Aw haw, tua leh ka ciah lam uh ciang hong baang nung maw, nitum hong en khin phot nung… the sun set is beautiful… kong phawk lua…”\n“Ok, sure. Nitum khit ciang Hostel kong ah na ngak ning ei. Hong bang un, coffee khawng na dawn thei uh hiam….?”\n“Dawn thei lua, i dawn khawm khin veleh…”\n“Tua bel coffee stall ah hi a, tun bel kei bawltawm ding hiven…”\n“Oh, that will be so special… ka ut lua u Kimpu.. ni tum ding hita, hong tungsuk pah nung aw…”\n“Ok, see you… Nuamno, na lawmte bangzah?”\n“Ko mi thum hi ung… one two three, ha ha haaaa…..”\nTua laitak in Kimpi zong a lawmnu khat in pasalte hostel ah a classmate te khat kiangah a sangkahloh ni a a class notes et ding kawm nuam in a paipih dingin Kimpi zawn a, amau zong pai dingin a kithawi uh hi. Pai pak a kileh kik pah ding a sawm uh a, tua laitak in a lawmte khat in hopih ahih manin minute 20 bang phone tawh a kiho phot uh hi; tua sung khempeuh Kimpi in a lawmnu ngak a, a man uh ciang pasal omna Hostel lam zuan in Kimpi te lawmta hong pai phei uh hi. Hostel a tun dawn uh lamkawi ah numei leh pasal kiho kawma nui lualua nuamsa lua a za uh a, lam kawi a suakphei uh ciang a lawmnu Nuamno te lawmta Kimpu tawh lamsiau (walking) a pai tawh akituak vat uh hi. Tua leh Kimpu zong a lawm Kimpi te lawmta a lametloh ban ah zingsang lama Nuamno hanga a kilungkimsakloh teng uh phawk vat ahih ciangin a mai sai biaibuai a, a khua ul bang a luang hathat liang hi. Kimpi in zong a mulo kineih in a peel a, a pelh laitak in a mit-heem tawh a et leh a u Kimpu in zong tua bang lian mah in na en phei a, lungsim lahho bih bang zaizai in a so hi….\n“U Kimpu, tua i tuah na lawm Kimpi te lah na hopih het kei a” [gualzo kisa pianin hopih]\n“Amau manlah hi ding hong hopih man kei mah ve uh aw..”\n“Nang pasal hive cin, na hopih masak ding aive…”\n“Pasal in numei hopih masa ding cih laibu ah kigelh tuanlo pi..”\n“Himah ei, lawm Nuamno, kigelhlopi, u Kimpu cih dik hi…” [Nuamno lawmte’n na huh]\n“En ve, na lawmten zong a ci pah vele Nuamno…”\n“Ih hong ciamnuihna hisam e… Kimpi bel ei tawh na kikholh heh mahmah ding aive u Kimpu”\n“No problem, heh a kul leh heh hen aw, phamawh kei… no ompeuh le uh cin…”\n“Hehsuak taktak leh nang hehzaw ding na hi aw.. Kimpi in hong khen taktak leh aw…”\n“Zong kingai kei ung e, a kikhawl bek hi ung”\n“Kingailo kikhawl cih bang omthei diam? Nidang om thei, tu khangthak hun ah om nawnlo, na thei hia?”\nWELCOME TO “NUAMNO NIANGTUI NUNNUAM STALL” cih a tun uh ciang Kimpu lutsuak in..\n“I vek in coffee mah dawn thei tek hang mate”\n“Nuamno Niangtui Nunnuam Sianu aw, coffee hai 4 nong suak thei diam?”\n“He, hong suah pah ning ei, na tu un…”\n“Awle, lungdam ei, hua pam ah na tu nung…”\n“Awle, lungdam ei, hong tawi pah ning maw..”\n“Ni tum et a nuam hiam Nuamno?”\n“Nuam mah ei, etlawm ngel hiven, nang kiphasak hong pai utlo, Kimpi hong zawt hileh pai dinghive cin”\n“Khatvei pai ut mah ing e, sangkah kong tun tung lam khatvei lawmte tawh pai in, nitum ding laitak guah hong zu ding meii kaii sese hiveh aw, tua zawh pai kik nailo..”\n“Kimpi tawh khatvei va pai le uh cin aive… na lelnop sinthu uh zong tam ding a, ha ha ….”\n“Ha ha …. mawk aw… bang dinga amah vive gengen na hia? Hong deihsak pian maw, ahih kei leh nang tawh kikholh nawnloh ding na utna maw… tua bang ahih leh lah gensiang vet aw”\n“Pasalte bel pillua uh cina na gen uh zuau maw tak maw kitheilo..” [hilua, hilua, lawm Nuam ciin a lawmten na huh uh hi…]\n“Hilo, tua bang mi na tuakkha a hi, kei tuaci hetlo…”\n“Pasal teng kibang khin uh cia… kheih, sorry, ka mit ah niin hong tu hiale…”\n“Bang e, na mit ah niin hong tu maw. Koi maw…”\n“Hong etsak o u Kimpu, ka mit siip lua…”\n“E-hem…. e-hem…. e-hem…”\n“U Kimpu bangci ahia, Nuamno mit ah tho tu maw? Poi mah si e, hoihtak etsak o… e-hem”\n“He, a mit ah niin tu a, a etsak hiveng aw, no zong hong tu un, coffee maw, niangtui??”\n“Ko leh ko na kizon nung, na lawmte in nuamsa kei kha inteh”\n“Awle, Kimpi, na lawmnu in nuamsa kei kha mah inteh..”\n“Ka mit siangta ei… aw! hua lai ah tu te kuate a,,,, Kimpi te hilo maw?”\n“Kitheih khem bawl kei in maw Nuamno, na mit ah niin tu na cih zong a tulopi hi inteh…”\n“Huh, nang Kimpi na muh ciang hong tuacih pah maw… paivo, ciah ni…” [ciin din sawm pah mawk, a gal pan Kimpi te lawmta in en giugiau….]\n“Khol phot, tu lai,” ciin Kimpu in a khutpan len a, a tusak kik hi.\nKiho lah nuam nawnlo, a gal ah tu Kimpi te lawmta in lah a u Kimpu te Nuamno Niangtui Nunnuam Stall ah a muh vat ding uh umlo…. a suaktalo vive kimukhawm uh ahih manin kiho ding tawm mahmah a, ki et giaugiau, niangtui, coffee dawn a inn lam ciah baih ding bek a nuampen hong himai ta hi… life i cih zong maw, khatveivei ciang laklawh tak veh aw….. Kimpu leh Kimpi kimuh kik ding zong uthuai ngeungau khol kenteh… Nuamno leh Kimpi kimu kik ding zong bangthu teng a kidawng uh tam…\nPrevious: Kimpu leh Kimpi – 4 ~ Hau Za Cin\nNext: Kimpu leh Kimpi – 6 ~ Hau Za Cin


timestamp: atn

url: =Cheap Multi City Flights, Find Flights from nagoya to hong kong in Airpaz\nCheapest price for nagoya to hong kong is starting from US$ 111.74 in February 2020. Promo Flight nagoya\nCheapest price for hong kong to nagoya is starting from US$ 194.77 in February 2020. Promo Flight hong kong\nBest Fare Calendar nagoya - hong kong\nFlight Schedule nagoya - NGO to hong kong - HKG\n09:50 09:05 Transit TPE China Airlines Tue CI151\n18:20 12:05 Transit ICN Asiana Airlines Tue OZ123\n13:40 00:40 Transit ICN Korean Air Tue KE742\n09:30 00:40 Transit ICN Korean Air Tue KE744\n18:15 22:10 Direct HKExpress Tue UO593\n13:50 00:30 Transit ICN Jeju Air Tue 7C1601\n15:00 23:25 Transit ICN T'way Air Tue TW238\n09:00 00:30 Transit ICN Jeju Air Tue 7C1607\n14:45 22:30 Transit NRT Japan Airlines Thu JL3084\n00:30 11:45 Transit BKK Thai Airways Thu TG647\n11:00 22:25 Transit BKK Thai Airways Thu TG645\n08:20 22:30 Transit NRT Japan Airlines Thu JL3082\n09:35 17:40 Transit MNL Philippine Airlines Thu PR437\n16:10 19:55 Direct Cathay Pacific Thu CX539\n07:50 22:30 Transit HND Japan Airlines Thu JL200\n10:30 23:40 Transit SIN Singapore Airlines Thu SQ671\n13:35 21:30 Transit PVG China Eastern Thu MU530\n08:55 21:30 Transit PVG China Eastern Thu MU292\n16:05 00:05 Transit PVG China Eastern Thu MU720\n10:30 21:30 Transit PVG China Eastern Thu MU2692\n11:05 22:40 Transit ICN Asiana Airlines Thu OZ121\n10:00 21:55 Transit SGN Vietnam Airlines Thu VN341\n08:35 20:50 Transit PEK Air China Thu CA160\n12:45 23:40 Transit TPE Eva Air Thu BR127\n16:35 07:50 Transit TPE Cathay Pacific Thu CX531\n09:40 13:30 Direct Cathay Pacific Thu CX533\n20:50 23:00 Direct Jeju Air Fri, Sun, Sun 7C1609\n10:10 13:30 Direct Japan Airlines Mon JL7033\n10:15 13:30 Transit HAN Vietnam Airlines Mon VN347\n20:40 20:00 Transit HND Japan Airlines Mon JL208\n10:00 05:45 Transit CGK Garuda Airlines Mon GA885\n10:00 15:45 Transit FRA Lufthansa Mon LH737\n17:45 21:00 Direct HKExpress Mon UO591\n15:30 23:10 Transit CEB Philippine Airlines Sun PR479\n16:10 19:20 Direct Japan Airlines Sun JL7035\n17:05 20:55 Direct HKExpress Sun UO611\n20:20 23:05 Direct HKExpress Tue UO57\n13:55 17:55 Direct HKExpress Thu UO1585\n08:45 11:50 Direct HKExpress Fri UO1879\n13:25 16:40 Direct HKExpress Fri UO657\n14:10 17:45 Direct HKExpress Sun UO659\n18:45 22:10 Direct HKExpress Fri, Sat UO661\n21:10 21:10 Direct MNL Cebu Pacific Tue, Sat, Sun 5J


url: =Lim le Ceptehna (Signs and Symbols) :: ZOMI DAILY\nposted on 4 November 2014 at 11:25 am Lomkholna: Article, Biakna, SuanghDal\nOng pai ding, ong tung ding, ong piang ding thu khat ong thei sak pen kihilna (indicator) kici hi. Tua kihilna in ong piang ding ong tung ding ahong lak khol hi a, tua lahkholhna pen a lim (signs) kici hi. Tua a lim in a taktak pen pel loin ong tung ding hi. Meii bang hi leh guah zu ding a cihna hi. Meikhu bang hi leh mei kuang om a cihna hi ci-a, tua bang daan a, a kikhen khia thei lo meikhu (smoke) le mei (fire), meii (clouds) le guah (rain) thute ah ahong kihilna (indicator) in pel loin ahong tangtun nading lim (signs) ahi hi. Kawlgam Vaai gam, Maang gam, Zogam hi ta leh guah a zuk ding leh meii kaai hi. Mei a khut leh mei kicih om cihna hi. Mei a khut leh mei kicih om a, meii a kaai leh guah zu hamtang hi. Tua bangdan kihilna lim pen Lai Siangtho ah kammal zat in na kinei pha mahmah hi. Lim le nalamdang (Signs and Wonders). hi. Topa Jesuh in cina dam sak, misi tho sak, tua bang nalamdang sep theihna pen Pasian’ Tapa ahihna Lim (Signs) ahi hi. Pasian Tapa ahih manin zong amah bekin tua bang nalamdang a sem thei ahi hi. A lim le a taktak kizom tawntunga kikhen khia thei ngei lo hi. Kihilna Lim pen tua ahong piang ding thu tawh a patcil pek panin a kizom tawntung khinsa na hi a, tua bangdaan kizopna pen Pello-kizom (nonarbitrary) kici hi. A langkhat leuleu ah, a lim (Signs) le Ciaptehna (symbols) a kizat theihna kibang lo hi. Ceptehna pen symbol kici hi.\nPel loin, a kizom sak Lim (nonarbitrary signs) pen ceptehna (symbols) thu tawh ihkhen siam ding thupi mahmah hi. Mun khat, gam khat, thu gui khat ading beka a kizang thei lo kihilna pen ceptehna (Symbols) kici hi. Leitungah a taangpi a cepteh nadingin a kizang na pawlkhatte in, mawtaw lamlak mei (traffic code), Meileng lamkan ding theihsakna mei (railroad crossing indicators), Palik mawtawte’ zat a san a eng mei (flashing red or blue lights on police vehicles), kitengkhin cihna khutzungbuh (wedding rings), le gam ceptehna dial (national flags) te a hi hi. Ceptehna (symbols) khat pen mun khempeuh, hun khempeuh, thu khempeuh ah kizang kim thei lo hi. Kamdang khat in genleng ceptehna pen\nkhat bek tawh kizom tawntung thei lo a, a dang khat adingin zong kizang kawikawithei hi. Tuadante ah ceptehna (symbols) cih kammal kizang hi. Gentehna in, khutzungbuh pen kiteng khin cihna lahna in kizang a, ahi zongin khutzungbuh bulh khempeuh a kiteng khin cihna hi lo hi. Tua mah bangin mei san tawh ceptehna a lah ciangin lam kikan thei nai lo khawl ding (stop) cihna hi. Ahi zongin mei san (red lights) khempeuh ih muhna mun citeng ah khawl ding cihna hi lo leuleu hi. Ahi ta zongin mei san (red lights) le a san tawh kihilna lim (red signs) te pen mawtaw lam kanna tawh kisai ah kizang ahi hi. Gamdang mun khat ah mawtaw khat le khat ki-ot diamdiam thei nadingin mei naipak (blue light) zang uh, hi ci dih ni. Ahi zongin tua blue light mei naipak pen India te ading in vei lam ah awn in cihna hi dinga, Kawlgam te adingin taklam ah awn in cihna hi thei hi. Tua bangdan a utut dan a kizang thei ceptehna pen symbols kici hi. Signs kici lo hi.\nEimau ut dan le eimau zatnop zia lampi zui sakin ih zat nate pen symbols ceptehna kici hi. Hih bangdan a, ceptehna (symbols) le cepteh lahna (the things they symbolize) pen a tawntungin kizopna nei lo hi. Amaute gel kikal bek ah kizopna om lo hi, cihna hi. Meii le guah in a tawntungin kizopna nei-in amaute geel kikal bekah kizopna om hi. Sanna (red) le khawlna (stopping) a tawntung in kizom lo hi. Mipawlkhatte’ adingin na khutpi na lah leh hoih ei a cihna hi a, pawlkhat adingin na khutpi na lah leh ngap maw a cihna hi thei hi. Ahi zongin cepteh lakna in khutpi kizang tuak hi. Pawlkhatte adingin na khut mee na lah leh hong pai in na cihna hi a, pawlkhatte adingin na kidawm in a cihna hi thei hi. Ceptehna tawh theihsakna tua ceptehna (symbols) pen a zatna le a zeek zia kikhel khel thei ding hi. Symbols can be changed. Ahi zongin meikhu le mei, meii le guah kizopna pen kikhel thei ngeilo ding hi. Banghang hiam cih leh tua pen amaugel kizopna tawh a kizom tawntung uh hi a, tua pen kizop hamtangna thu (nonarbitrary) kici hi.\nLai Siangtho sungah Noah tawh leitung bup tuicin a tun nawn loh nading Pasian’ thuciamna lim (signs) pen sakhituihup ahi hi. Sakhituihup ih muh sial sial in leitung bup tuicin tung ngei a cihna ahih banah leitungbup tuicin tunna tawh kisia ngei nawn lo ding a cihna zong ahi hi. Thuciam thak sungah lenggah tui le khomun pen Topa Jesuh eite tangdingin a hong si ahihna a si le a sa tangin ih nek ih dawn na ah, si taktak sa taktak a dawn a nete ih hih loh hangin a taktak tawh a kizom thute a kipsakna in Lai Siangtho in Lim (signs) cih kammal na zanga, (symbols) na zang lo hi. Symbols ceptehna ii a kizat a kizeekna a tuam hi a, signs aLim tawh kizopna a tuam hi in, kibang lo hi. Signs pen kizopna kipneihna munte bekah kizang hi. Lim pen a taktak ahih pah lian nai loh hangin a taktak ii khu, a taktak ii meii, a taktak ciamna kip thupha laakna le a taktak si le sa tawh kizom khomun le lenggah ahi hi. A taktak kizopna thu tawh kisai hamtang hi. Khomun le lenggah pen si le sa taktak hong suak thei uh hi lozaw in, khomun le lenggah in a taktak thupiang, thuciamna le a taktak tawh kizopna lim (signs) hong hilh khol tawntung ahi hi. Meii kai leh guah a zuk pelmawh, mei a cih leh a khut pelmawh mah bangin Topa’ thuciamna limte zong tua bangmah in ahong kizom pelmawh ding ahi hi.\nPrevious: New Zealand gambup Zomite’ Khuado Pawipi a (4) veina nuamtak kizo\nNext: Tulaai Leitung Thuthang Tuamtuam Updates November 3, 2014\nTulaai leitung Thuthang Tuamtuam Updates August 24, 2014\nDahna Pulakna: Mangpha Pa Do Sawm Thang, Kum 46 (Ngaihte beh)


url: =Nu leh Pa’ kiangpan Laikhak – 2 :: ZOMI DAILY\nposted on 3 February 2016 at 3:00 pm Lomkholna: Article, Paukhankap\nDam in lai hong khak kik ungh. Ko zong Pasian hong kepna tawh dam kimtek ungh. Boih aw, lai takpi zong gelh thei nawn lo ka hih man un, kong gen nop zah zong hong gen thei lo, hong khak pahpah zolo hi ungh!\nNa omna peuhpeuh ah na lawm na gual te heh ding, a lungkim loh nadingin gam ta kha kei in maw! Napu napi te’ mai zong na muh theih na dingin a kilawm lo, kampau gamtatna te kidawm mahmah in maw!\nBoih no, ko na nu leh na pa tawh ka kikup theih zel uh thu khat hong gen leng, nang’ na bang ci ngaihsut tam cih bel thei sam kei ungh.\nTunung in, “ Nu aw, ken ki it pih kingah pih khat nei ing in no nong awi uh tam maw?” na cih thu hi. Ko maw napa tawh “ cik ciang i nau in ki itpih, ki ngaih pih hong nei tam, bang hun ah hong gen khia peuhmah tam” ci a kong ngak zawh uh sawt peuh mah ta hi ven. Ahi zongin nang kiang ah hong gen lo bek hi ungh. Hong gen le ung ka Nu leh Pa in hong anna sawl na cih khak ding ka lauh man uh hi. Ki it pih takpi, ki ngaih pih takpi na neih leh ko bangmah hong khen lo ding hi ung. Hoih tak na lawmngaih nu lungkim na dingin gamta in maw!\nInn pan na pai ma pek in zong na Pa in hong gengen na theih hi ven! Ko zong tun teek mahmah ta ka hih man un ka dam lai un zi nei le cin ut mahmah ungh. Ka mit un zong khua mu meel nawn lo in, kabeng uh zong nidang bangin khua za pahpah nawn lo ai maw! Ka khua muh deuh lai uh, kapil vang deuh lai un zi nei in ta nei le cin lunggulh hi ung. Ka khangual uh, ka lawm kagual teng bang un tuu bang tawi khin tek uh a, na Pakam bangin tuu-sawn a mu hi ta hi ven.\nNa lawmngaih nu peuh heh saksak kha kei in maw. Apai nop na mun khawng hong gen leh paipih pah dingin gel pah in. Bang hang hiam cih leh ko numei te pen no pasal te bang lo-in, lungnem zaw in khat guak vak ngam mengmeng lo hi ung. Khua sung khawng ah na vak khop uh ciangin hoih tak a khut pan in lenkip in maw. No kiang bang ah lamkan khial a, mawtaw taih a si, accident khawng lah tam ta buangin lampi khawng na kan uh tak ciangin na lawmnu a khut pan len in la, na pang ah koih in lamkan pih in maw! Deih loh pen in khat peuh in hong nawk kha, hong phul kha vat zongin nang hong nawk masak dingin na lawmnu na pang ah koih hamtang in maw! Kei zong numei ka hih manin hong gen khial sam lo ding hing. Inn aa na om lai bangin na heh pahpah leh na lawmngaih nu in hong telkhial ding ahi maw! Na lungsim duai sak in la, thu khat peuhpeuh ah heh pahpah nawn kei in maw!\nKa lung hih mawh khat ah bel gamdang ah lawm kingai te, kiteeng nai ta kei leh innkhan khat khawng saap khawm in a kiteng khin sa bang dan in a utut in gamta in, om khawm uh peuh ci zanzan ven, tua bang khawngin hong gam ta zanzan kei un maw. Nu nei lo, Pa nei lo lah hilo na hih man un tua bang gamtat hoih lo te, hong zui kei ta peuh un! Kua man hong mu kei, ka kiim ka paam ah kua mah hong thei om kei tah ci-in na ut bangbang un pheng gamtat kha kei un! Nang bel thu hong hilh leng nalung tom mahmah tawh tua bangin kong gen uh ciangin heh in na leh gamtat khak ding zong ka dip uh kua mahmah hi ven, boih! Kong itna uh leh kong deihsak na uh hong tel khial kei in maw! Ei bek hi kei, mi zong tua bangmah in om, tu hun khua hun pai dan hi peuh ci-in no leh no a hoih lo gamtat na panin na ki pengh sak khak ding uh zong ki dawm un maw!\nCih se leng, ko napa tawh ka kingaih lai, ko hun lai bangin na Pa te’n hong pi khit zawh kha khat sung bang, na Pa te’n ah giak ngam nai lo-in inn ah a giak lai hi ingh. Tua bel ko hun lai kong gen na mawkmawk hi. Nong zui zo kei uh zongin ko na Nu leh na Pa te om dan khawl dan hong thei le cin cih na tawh kong gen na hi.\nBoihno aw, tu-in ahih leh nang zong ki it pih kingaih pih a nei hi ta na hih ciangin ko na Nu leh na Pa muhna panin naupang bangin kongmuh uh hangin milak ah mi picing khat in hong ngaih sun ta ungh. Deihsak na tawh konggen thu te uh hong mang le cin khial lo ding na hi maw. Ahi zongin na zuih nop kei leh zong mipi cing khin khat hita hive cin, ko bang hong cih thei tuan ding…!\nKong gen thu te hong zuih zawh sawm in maw! Kong it man uh hi.\nNang’ na um tam maw!\nItna tawh kisai mi gengen gei khat!\n‘Kimuh cil phet in ki it pah, ki ngai pah lian’ aki ci pen e! Tua bang aom thei dia leh?\nKo na Nu le na Pa in um takpi hi ve ung. Bang hang hiam cih leh\n” Na pian ma pekpek in ko na’ng hong deih khin in,\nTuisik in na om lai na ngawn in nang’ thupha hong piapia khin hi ve ungh.\nNa suah ding ciangin nang’ tangin si ding ci leh zong, a kiging khin sa-in om in,\nNang’ kongmuh cil phet un hong it hong ngai pah hi ve ungh! ”\n“Miksi thovai peh cih thadah in, huih i hong limmut khak ding na ngawn hong phal lo hi ungh.”\nKong itluat man uh hi.\nNa Nu leh na pa\nPrevious: Tate’ theih dinga kilawm (1)\nNext: Malaysia na dam hiam ~ Lian Tuang


url: =President Obama Underwear, President Obama Panties, Underwear for Men/Women - CafePress\nPresident Obama Underwear & Panties\nPage 1 Page 2 Page 3 Page 4 Page 5 Page 6 Page 7 Page 8 Page 9 Page 10 Page 11 Page 12 Page 13 Page 14 Page 15 Page 16 Page 17 Page 18 Page 19 Page 20 Page 21 Page 22 Page 23 Page 24 Page 25 Page 26 Page 27 Page 28 Page 29 Page 30 Page 31 Page 32 Page 33 Page 34 Page 35 Page 36 Page 37 Page 38 Page 39 Page 40 Page 41 Page 42 Page 43 Page 44 Page 45 Page 46 Page 47 Page 48 Page 49 Page 50 Page 51 Page 52 Page 53 Page 54 Page 55 Page 56 Page 57 Page 58 Page 59 Page 60 Page 61 Page 62 Page 63 Page 64 Page 65 Page 66 Page 67 Page 68 Page 69 Page 70 Page 71 Page 72 Page 73 Page 74 Page 75 Page 76 Page 77 Page 78 Page 79 Page 80 Page 81 Page 82 Page 83 Page 84 Page 85 Page 86 Page 87 Page 88 Page 89 Page 90 Page 91 Page 92 Page 93 Page 94 Page 95 Page 96 Page 97 Page 98 Page 99 Page 100 OBAMA 2008 Classic Thong\nObama Painting Classic Thong\nPresident Obama first black president Classic Thon\nYou Did It Obama Classic Thong\nObama Team Classic Thong\nVote Obama Classic Thong\nHistory Obama Wins '08 Classic Thong\nGOP for Obama 08 Boxer Shorts\nPresident barack Obama Classic Thong\nTeam Obama Classic Thong\nVictory Obama Wins '08 Classic Thong\nObamaStamp Classic Thong\nOBAMA SHOPS: Classic Thong\nObama110b_650 Classic Thong\nI'm Voting for Obama Classic Thong\nTexans for OBAMA! Classic Thong\nObama's Preferred Method Classic Thong\nIndiana For Obama Classic Thong\npres Classic Thong\nInaugural Obama Classic Thong\nOBAMA Yes We Did! Classic Thong\nPage 1 Page 2 Page 3 Page 4 Page 5 Page 6 Page 7 Page 8 Page 9 Page 10 Page 11 Page 12 Page 13 Page 14 Page 15 Page 16 Page 17 Page 18 Page 19 Page 20 Page 21 Page 22 Page 23 Page 24 Page 25 Page 26 Page 27 Page 28 Page 29 Page 30 Page 31 Page 32 Page 33 Page 34 Page 35 Page 36 Page 37 Page 38 Page 39 Page 40 Page 41 Page 42 Page 43 Page 44 Page 45 Page 46 Page 47 Page 48 Page 49 Page 50 Page 51 Page 52 Page 53 Page 54 Page 55 Page 56 Page 57 Page 58 Page 59 Page 60 Page 61 Page 62 Page 63 Page 64 Page 65 Page 66 Page 67 Page 68 Page 69 Page 70 Page 71 Page 72 Page 73 Page 74 Page 75 Page 76 Page 77 Page 78 Page 79 Page 80 Page 81 Page 82 Page 83 Page 84 Page 85 Page 86 Page 87 Page 88 Page 89 Page 90 Page 91 Page 92 Page 93 Page 94 Page 95 Page 96 Page 97 Page 98 Page 99 Page 100 Showing: 2773 – 2,800 of 15,100 President Obama Underwear & Panties designs available on 32,400 products


url: =Nate_the_Great_007 the Christmas Bori Neopet\nNate_the_Great_007 has a Petpet!SnowFlakkeee the Snow Kookith(4085 days and 7 hours old)\tStatistics\nAge: 4,139 days old (99,345 hours)Birthday: 14th October (Y6)Level: 1Gender: MaleHeight: 33 cms.Weight: 37 lbs.\nChallenge Nate_the_Great_007in the BATTLEDOME!\tRating this pet has been disabled.


url: =Mailam ah Zomite kipumkhat natawh khantoh nading ~ Tungg Thang :: ZOMI DAILY\nposted on 16 January 2016 at 12:11 am Lomkholna: Article, TunggThang\nLeitung ah minam khat mah dingin Pasian in hong bawl ahi Zomite pen kithehthang loin, kigawm kik a mapang khawm in i sep khop ding hun hong cing ta hi. Kum zalom 21 sungah i lut taktak teh hih thupen a ngaihsut huai mahmah hong hita hi. Minam dang mimal tam khin ahi India leh Sen te bang hilo in a mimal in lakh 4 khawng bek apha Zomite pen i kikhenkhak ding dahhuai mahmah hi. Tua hi in Zomi khat pen i khahsuah ding, i nuaksak khak ding, i lausak khak ding kidophuai mahmah hi. Tua hi in thu pawl khat ensuk ni:\nZomite’ thu :: Zomite pen mi mawkmawk hilo in Pasian in hong teel minam khat i hihi. Bang hang hiam cih leh Missionary te in a mual a guam leh gam tampi kantan in Zomite omna mun leihoihlo gam ah hong paito uhhi. Hih pen Pasian in a kilanglo in a gelna khat hikei leh Zogam hong tun nading thu tam omlo hi. Tua hi in Zomite pen Pasian in hong nawl khin hideklo in hong zon minam khat sungah a kihelte ihihi. Tua hi in Zomi hihna ah kiphatsak nading thu lah omlo in, kineusak nading thu zong omtuanlo hi.\nPasian hang bek in kiphasak in, kiniam khiat ni. Zomite tha neemna pen kan lehang mi dangte pahtawi ding haksa a sate ihihi. Hazatna lam kitam neihzaw in deihsakna kineizo meello hi. Hih hazatna nusia in deihsakna leh pahtawina tawh mapang thei lehang i khantohna dingin hong ngak gige cih kigal muh thei hi. Zomite sungah a kisam pen in itna leh deihsakna mah hipen hi.\nLeitung ah hun paipi thum om a, tuate pen, a beisa (past), tuhun (present) leh mailam hun (future) te ahihi. Zomite’ sungah zong hih hun thumte lungngaihhuai hi. A beisa in bang teng piang a, Zomite bangci ahiam cih ngaihsun dih ni.\nA beisa hun pen thumuh hun leh kikhen hun ahihi. Thu kimu tek in hoih isak na peuh ah kitai kawikawi hi. Khat guak a tangtat zong i om a, a hon tat zong i om hi. Mi hau zong na om in, mipil zong na om uhhi. A hih hang a ngaihsut huai ah Zomi mihau masate tun koi lai tungta? Bangci ta? cih khuangaihhuai hi. Bang hang in Zomite’ hauhna pilnate kizomlo a hiam? A hau omlo maw? a pil omlo maw? ci lehang lah a om mah ahihi.\nMi khat lekhat ikikhen mah bangin i biakna i kalsuanna te ah kigawmtuah ding i ngaihsun khakei hi. Tua bangin ma i nawt a hih ciang i tungto hi. A beisa hun ah bang nusiat huai a bang pen mailam ah ken suk huai ahiam. Thu khat ah a beisa hun in i pu ipate na citak mahmah uh un tua tungtawn in min na ngah mahmah uhhi. Hih cihtakna pen nusiat khak loh ding thupi hi. Cihtakna pen mailam hun dongah keng suak ni. A beisa hun in no pawl, ko pawl ci a kigen hun ahihi.\nTu hun pen Khantoh hun leh kipumkhat hun ahihi. Kipum khat in kithutuahna tawh na i sepkhop ding lunggulh huai mahmah hi. Hih hun pen kum 2015 ciang target in nei lehang hoih ding hi. Kipum khatna tawh khantoh ding tumh lehang kua mah in hong dal/kham zolo ding hi. Tua hi in kipum khat nading lampi zong dih ni. Koi lampi zui lehang kipum khatna hong om ding ahihiam cih kan huai mahmah hi. Kei’ ngaihsut in ah deihsakna leh itna tawh thuakzawhna a kisam dingin ka tel hi. Minam tawm lai te ihih manin a kihuaii diamdiam lai ding mite i hihi.\nMailam hun pen Pasian leh Minam adingin sep hun dingin ka geel hi. Pasian in Zomi in hong piansak a lungkimlo cih peuh omthei mawkmawk hi. Hih thupen lungkimloh theih leh nial theih ahikei hi. Ngaihsun pha a san siam ding ahihi. Zomi ihihna pen ei’ teel hilo hi. I luahsuk ahihi. Tua hi a bang ci lehang mailam ah khangto semsem thei ding i hiam cih i zon ding kisamh ding hi. Minam abawl leh a piangsak pen Pasian ahihi. Tua ahih manin ei zong Zomi in hong piansakna ahang khat a om gige ahihi. Mailam ah i nuntak pih ding thu in itna tawh Pasian leh Minamte ading in sep ding kisam mahmah ding hi.\nZomite pen a pil, a siam mawhlo minam khat i hihi. Ahih hang in Zomite pianzia khat in a kihuai diamdiam minamte kihi khalo citciatse hi. Tua manin i khantoh zah ding leh i matut zah dingin in i hizo kei hi. A beisa Zomite thu tawm khat lungngaih kik huai hi. Zomi pen a pil, a siam, a nei a lam na om khinzo hi. Ahih hangin tua thute a kigui zuih hiam cih ngaihsut phat huai mahmah hi. Pilna, siamna, hauhna, liatna cihte khang khat bek a khom tawh i kibang hi. Sen (Chinese) te a khantoh mahmahna pen kihuh in kipantah siam uhhi. Ei mite pen kihuh in kipattah ding haksa asa ki-omlai hi.\nTua hi in kikoici pattah in, kihu in kidom ding ihi hiam cih kanto den ni. Bangin i thupha a kiguizuih ding hong khak ahi hiam? Khat om hikha ding hi. Kihazatna, leh midang thusimlo in neu muhna cihte pen i pu ipate’ sungah hong kizom suksuk thu khat ahihi. Tu in hih thute bang cih ding ihi hiam? Mai lam ah ikipawl theih semsem nadingin nusiat kul ding hi. Vaphualte’ ki-itnate keng ding hihang. Tang tatnate nusia in kipawl khop theihna lamah manawt ding hihang. Thumaan leh lam maan zong ding hihang. Thu maanlo pen sawtpi kikhomlo thei ahih manin sawtpi a kimangthei thumaan lampi zong in tot sawm dih ni.\nI khantohna ding leh i kipawl theih diamdiam nadingin lam thak zong ni. Ki-el kido nate nusia in ki-it, kipahtawina lamah ma i nawt kul tading hi. A beisa hun in Zomite kithu hilhnate in lausak in theihsakna lam ahi a, tu hun ciang in leitung bup in a zat kithuhilh zia pen lawpsak lunglutsak in thuhilhna lam hita hi. Mi a khangto te in kitai ngakngak cihte na tamzat nawnlo in thudam tawh, deihsakna tawh hilh zawta uh hi. Tu hun ciangin hilh ngakngak cih zong tam nawnlo a, lak in, makaih cih lam kizangh ta hi.\nTua hi in hih thute pen i minamte sungah a zat huai mahmah ding thu khat ahihi. ‘ Siam kei tak ciai’ cih kammal sangin ‘tawm hah kat lai o,’ cihte pawl dan kammal zat siam ding zong hong kisam ta hi. I Zomite sungah zong pilna leh siamnate khat lekhat kikhai lua mahmah lai hihang. A siamte’ pilna saang mahmah napi in tua a zuizo ding mipi kitawm lai hi. Zomite pen a pillo, a siamlo hilo in a mong a mukha nailo pawl khat i om man bek ahihi. Tua a mong, a bulpi mu peuh lehang mi a ban ding vive te ihihi.\nTua ahih manin ei Zomite i ki-it diamdiam theihna ding lampi thak zong ciat ni. A beisa hun a i neih nailoh ahoih thupawl khat zat sawm ni. A beisa hun a i zat thu hoihlo pawl khat sit khia in nusia ni. Itna leh deihsakna tawh Zomite adingin ma i pan nakleh ZOMITE HAN LUNG CIAM KHANGTO DIAM cih hong maan tading hi. A pahtawi huai te pahtawi siam in, a makaih huaite makaih siam in veina leh thuakzawhna, deihsakna tawh ma pang peuh lehang itna a zozo ding thusia omlo hi. Itna in na khempeuh zozo hi.\nHong lungkiasakthei kammalte pelh in tha hong piathei kammalte tawh i kizop diamdiam ding thupi pen hi. I kicinlahna te kikawk bawllo zaw in i siam na sun a omleh tha kipiak sawm ni. Siatmuhna (Pessimistic view) nusia in Hoihmuhna (Optimistic view) tawh kalsuan lehang ki-itna hong khangin, kimuhdahna in mun ngah nawnlo ding hi. Tua hi in a khak bel in kipumkhat nading leh khantoh nadingin ki-itna thu kipaih/kikhak ciatni Zomi uleh naute aw. Lai Siangtho in zong gen hi, ki-itna pen a tawntung a kip ding ahihi, na dangte a kiploh hangin (1Cor. 13). Tua hi a a tawntung a kimang ding itna khaici vawhin ciing ni. Tungg Thang (UB Fellow, Silliman University, Dumaguete City, Philippines)\nPrevious: Theihna leh Neihna ~ G.S Pau\nNext: Piedra luigei ah tusuk in kakap hi…


url: =Philippines aom US Embassy mai ah Bomb khat kimu in ki puakkhamsak ~ ZD :: ZOMI DAILY\nposted on 28 November 2016 at 5:56 pm Lomkholna: News, Philippines, Sawltak, World\nPhilippine gamsung Manila khuapi aom US Embassy gei ninbungsung ah Bomb khat kimu cih Reuters pan kiza hi. Tua Bomb pen akibawltawm “Home-made Bomb” te ci uh a, tuni Monday ni in aki mukhia ahihi. Police te’n atheih uhciang in Bomb vai athei Bomb Squad te velciansak uh a, puakkhamsak uh cihi.\nBomb apuakkhamma in Bomb Squad te’n apuakkhapsak ahih manin, hihhang in bangmah akisia, asi aliam omlo hi. Ahi zongin khuasungteng mawtaw awkcipgawp, Traffic Jam gawp saktuam hi.\nUS Embassy sungahzong nasep ngeimah bangin kisemkik a, apualam ahzong Visa vaitawh Filipinos te mi 10 valkhawng kigual uhhi. Hih Bomb vaitawh kisai US Embassy panin thunei te’n bangmah genkhiatna Official in neinailo uhhi.\nRelated: Malaysia misi luanghawm sungah RM20,000 manneiding vankham kimu\nManila Police Chief khat ii genna ah hih vaipen zingsang 7am hunin lamdung ninphiat khatin hong zasak cihi. Mobile Phone alui khat panin datkhau Electrical Wire asan leh avom tawh akizom vankitun khat om cihi. Tuapen Bomb hiding in ummawh ahih manin Police te zasakpah in, tuapan in aki mukhia cih kiza hi. ZD Sawltak #zomidaily\nPrevious: Pope Francis leh AirAsia neipa Tony Fernandes te kimu khawmding ~ ZD\nNext: Guatawn khattawh akisatgawp Video tulaitak minthang mahmah ~ ZD


url: =nhan hoi lo bang tinh duc thi thu hoi tai san tham - .: Corporate & Business Law | Investment Consultancy | Advocats & Solicitors | Representation & Litigation Resolution :.\nTrang chủ >> Tin tức > Pháp luật vui\nĐó là vấn đề được GS.TS Lê Hồng Hạnh, nguyên Viện trưởng Viện Khoa học pháp lí đặt ra tại Hội thảo “Thu hồi tài sản tham nhũng – Thực tiễn Việt Nam và kinh nghiệm quốc tế” do Ban Tổ chức trung ương phối hợp với Viện Kiểm sát nhân dân tối cao, Ủy ban Tư pháp của Quốc hội tổ chức vào sáng 13 – 3.\n- Cánh tay có tội\n- Chuyên môn của luật sư\n- Những mẩu truyện không đề\n- Liêm khiết


url: =ZAM Thupuak :: 30 Dec 18 (Kidawm ciatni) :: ZOMI DAILY\nposted on 29 December 2018 at 2:47 pm Lomkholna: Malaysia, News, ZAM, Zomi\nLUNGDAM KOHNA: Abeisa 2018 sung Malaysia a om Zomi te ih ki makaihna, kalsuanna ah hamsatna, gentheihna, ze-etna omlo hilo in, tuate sungah a nungta Pasian in ih thuaklah ding hamsatna, gentheihna, ze-etna tuamtuam hong thuak saklo in hong ompih tawntungin gualzawhna hongpia Pasian in minthanna, vangliatna leh ukzawhna te tang tawntung ta hen! 2018 sung tawntung ah Pawlpi siate, khua makai te leh mimal mahmah in nakpi tak in mapang khawm in ih sep na hangin lawhcin na leh sep zawh natampi tak om hi.\nHi bangin mapang khawm in I sepna te hangin a kalsuan zo leh a ding zo I hih manin zong nakpi takin lungdamna thu kong pualak khia uh hi. Tua ban ah mailam hun te ah zong khut kilen in mapang khawm toto lai dingin zong a kuama ciat kong zawn phapha uh hi. A diakdiak in 2018 kum sungin ZAM zum adingin veina taktawh citpiakna hong nei te anuai a bang ahi hi.\n2. Thawng Cin Hau (Hiangzing) RM50\n3. ZCF– Canaan RM100\n4. Dimlo Khua Kipawlna RM50\n5. Victorious Living Assembly (Myanmar) RM100\n6. Tual Lian Pau (Buanli) RM50\n7. Pau Khai (Vangteh) RM50\n8. Cherry Store (KL) RM50\n9. Zomi Christian Assembly RM200\n10. Rev. Hang Khen Dal te innkuan RM150\n11. Bethel Christian Church-Sungai Long RM50\n12. Nang Sut Kim RM50\n13. Do Thawn Kham (Tuilangh) RM30\n14. Zam Sian Dong (Mualbeem) RM50\n15. Manna Zomi Christian Church (MZCC) RM500\n16. Sian Tung (Phaileng) RM100\n17. ZBC-Malaysia Pawlpi RM50\n18. Dr. Ciin Sian Khai (Tuimang) RM100\n19. Tuan Sian Khual (Gamlai) RM50\n20. Sia Dal Khan Khai (Vangteh) RM50\n21. ZCF-Canaan Pawlpi RM100\n22. Pa Tha Piang te innkuan (Tuithang) RM50\n23. Pau Sian Muang (Kahgen) RM50\n24. Thang Lian Khup RM50\n25. Aung Nan Daw annsai RM200\n26. Gin Khen Mang RM500\n27. Buanli Khua Kipawlna RM100\n28. Sian Hawm Sang (Buan) RM50\n29. Dal Sian Hung Ministries RM50\n30. Raymond Thang Tung Nung (Saizang) RM50\n31. Thang Kap Sing (Tongsial) RM20\n32. Sian Hawm Sang RM50\n33. Thang Deih Pau (Lailo) RM50\n34. Nang Khaw Khup RM20\n35. Khai Go Cin (Talek) RM20\n36. Gin Lam Cin (Buan) RM50\n37. Mualpi Innkuan-Malaysia RM200\n38. Thang Suan Piang (Tuithang) RM50\n39. Peter Mang Suan Khual (Tedim Suangpi) RM50\n40. Sia Suan Dot Pau (Laaitui) RM50\n41. Kam Do Piang (Fartang) RM20\n42. Nang Khan Khup (Bukphil) RM20\n43. Rev. Timothy Pau Sian Piang RM50\n44. ZCF-Bethany Pawlpi RM50\n45. Langh Khan Hang (Lailo) RM50\n46. Khup Khan Pau (Tuizang) RM20\n47. Gin Lo Piang (Haupi) RM50\nMalaysia a om Zomi ten kumsim a i bawl den i minam ni sawtloin hong tung ding hita hi. Abeisa kumte mah bang in tukum zong thupitak leh picing takin bawl theih nadingin 12 November 2018 in ZAM zumpi ah kimuh Khop na kinei hi. 2019 zong nopcitak leh picingtak a i bawl zawh na’ng sum leh pai tampi hong kisamding a hih man in muanna leh lametna lianpi tawh Zomi Nam Ni Committee in anuai a bangin ma i pankhopding kong zawn uhhi. Zomi Nam Ni adingin sum leh paai tampi mah kisam a i pankhop ngeina bangmah in tutung zong Khua kipawlnate panin RM 200 leh biakna Pawlpite pan in RM 300 tawh mapang khawm dingin I kizawn hi. ZOMI NAM NI ADING\nPANPIH NA HONG PIA TE\nZEC CHERAS SANG PAN TANGKO NA\nZEC-Cheras ah sangkah nuam sangnaupang te January 02, 03, 04 2019 nite ah sun 12:00 pan nitak nai 6:00 sungin sang kiap thei ding hi. January 09 2019 ni in sang kihong kik ding hi. Contact : Sm Nuam 017 283 4101\nZEC-Talalla leh ZEC-Maharajalela sangah a kah nuam sangnaupang te in 03,04 January 2019 nite ah sang kiap thei ding a, 10 January 2019 ni pan in sang ah kilut thei ding hi. Hih sang vai tawh kisai in telbeh nop a om leh Contact : Sia Pau – 016 359 2048 Sia Mung – 018 662 5141\nZomi Nam Ni muakna in kumsim ih neih zel ahi Zomi Cup hun hong tung ding hi ta hi. Zomi Cup lut man pen RM800 leh Deposit RM400 hi ding hi. Min sazian piak nunung ni ding pen 13 January 2019 (Sunday) hi ding a, 14 January 2019 ni-in Group khenna kinei pah ding hi. Kimawl ding hun pen February 5-8, 2019 sungin kimawl dingin kikhentat hi. Amun ding tawh kisai leh vai tuam tuamte Team makaite tawh kimuh khop hun ah hong ki pulak khia ding hi.\nTonzang khuami Mate beh Pa Nang Khua Pau leh Nu Ning En Vung te tapa Tg Thang Lam Cin Pau (Kum38) in sunglam damloh na tawh 26 December 2018 ni-in hong nusia a, 28 December 2018 ni-in Sungai Buloh han ah kivui kik hi. Sangam pa hong nusiatna na hangin a dah akap a innkuanpih te tawh kibangin dahpihna I pulak khia hi. Topa’n a dah akap khempeuh a lamdnag in hong hehnem tahen.\nMalaysia gam sungah a hun zui in khuahun luanzia te lungngai kawm-in ih om ih khawl dan te kidawm ciat ni. A diakdiak in tulaitak in Malaysia gamsungah buai cipcipna te hangin vai nawngkai tawh ih kituak khak loh dingin ki dawm ciatni. Tua ban ah Ih omna Malaysia gam sungah ih pelh theih loh kimat kihenna nisim mah in om den den ahihmanin kidawm ciat ni. Hih bangkimat kihen nate ah ei mimal mahmah ih kidawp loh leh ih gamtatna a val lua te hangin a kiman zong kitam mah mah den hi. Tua ahih manin omdan khawldan leh vak dan ih siam ding ih kizasak phapha hi. Tua dan in mat leh hen khat na tuak ciangin na muan khat hoihtakin ko pah inla midang tampi contact kawi kawi kei zaw in. Na card tawi tunga min pen na khua makaite, pawlpi siate ahih kei leh na lawmit te theisak\nhamtangin. Mi pawlkhatin a card tunga min pen a tuam pi khat in pia thei zelzel uh a, tua dan mite ih kan nop ciangin muh ham mahmah thei hi. Ahih theih leh ih min taktak mah tawh ih card te bawl hamtang zaw leng kimat kihenna te ah ih kikan dan, ih kizon dan hong lemtuam mahmah hi. Zu leh sa nakhamkhit ciangin zong vak khia sese nawnloin inn ah tawldam takin om sawm zaw hamtangin.\nUNHCR ZUMPI KIKHAK DING : Hong tungding 01 January 2019 (New Year) ni UNHCR zumpi kikhak ding hi.\nZAM ZUM KIKHAK DING : Hong tung ding 01 January 2019(New Year)ni ZAM zum kikhak ding hi.\nACTS KIKHAK DING : 01 January 2019 nite ah ACTS kikhak ding hi.\nNA UN VAI NAKAN NUAM HIAM? : Na UN vai lung himawh in kannop dotnop khat peuhpeuh nanei hiam? UN Department tuamtuam ah laigelhsak nop na neih leh ZAM Member te ading mangenlo in ZAM zum pan lai ki gelh sak theiden hi.\n1. Mang Suan Khual Kepong Wangsa Permai pan kiman in UN zum ah ki report sak.\n2. Thang Ngaih Lian Kepong Wangsa Permai pan kiman in UN zum ah ki report sak.\n3. Khai Lian Khup Kepong Wangsa Permai pan kiman in UN zum ah ki report sak.\n4. Nicholas Thang Mang Kepong Wangsa Permai pan kiman in UN zum ah ki report sak.\n5. Saw Langh Kepong Wangsa Permai pan kiman in UN zum ah ki report sak.\n6. Mung Dian Hoih Tuang (Nahnuai) Bukit Jalil Camp ah kiveh thei\n7. Dong Sian Mung (Nahnuai) Bukit Jalil Camp ah kiveh thei\n8. Khup Sian Lian (Nahnuai) Sungai Buloh thong ah kikanpih\nKAWLGAM CIAH NA DING KIVAN SAK\nPa Thang Lian Zam leh Nu Cing Ngaih Don te tapa Pau Za Khai (Tedim Suangpi) pen Lenggeng camp pan in kawlgam a ciah nading a kisam sum RM650 kipiak sak in kawlgam ciah ding ngak in om hi. Hih a ciah na ding sum pen Zomi Baptist Church Malaysia (ZBCM) pawlpi te in thong leh camp sung pan kawlgam ciah ding a hamsa/a huh ding a omlo te panpih na ding hong piak sum a kizang khia ahihi. Zomi Baptist Church Malaysia (ZBCM) pawlpi Topa’n hong zang semsem lai tahen.\nPa Zam Za Lal leh Nu Man Deih Deim te tapa Kap Deih Cin (Zozang) pen Bukit Jalil camp pan in kawlgam a ciah na dingin a kisam sum RM650 kipiak sak khin a, a sawtloin kawlgam ciah thei ta ding hi. Hih a ciah na ding sum pen Zomi Innkuan Rawang(ZIR) pawlpi te in thong leh camp sung pan kawlgam ciah ding a hamsa/a huh ding a omlo te panpih na ding hong piak sum a kizang khia ahihi. Zomi Innkuan Rawang (ZIR) pawlpi Topa’n hong zang semsem lai tahen.\n1. Cing Sian Hoih (Suangphei) Salayang Hospital ah\n2. Hang Thuam (Buanli) HKL, Salayang ah buaipih\n3. Khup Sian Mung (Vangteh) IOM ah kibuai pih\nZato lam tawh kisai in vai khat peuh na neih leh Contact :Sia Mungpi 018 3122 957 ZAM ZUM HUN 9:00AM-6:00PM\nPrevious: ZBCA – GS Rev. Pau Khan Khai cidamin USA hongtungkikta\nNext: Hunthak numei le khantohna ~ Pau Sian Lian


url: =Luka 12 (TDM)\nTedim BibleLuka 12< = >\nKineihkhemna thu Hilhkholhna\n1 Mi a tul tampite hong kikhawmin khatlekhat a kisikkha gawp dongin kinehcipin a om laitakin Jesuh in a nungzuite kiangah thu gen masa a, “Farisi mite’ kineihkhemna ahi, a silngo uh limtakin kidawm un.Ref 12:1 Mat 16:6; Mrk 8:15 2 A kiseelte khatvei teitei kimu dinga, thusimte khatvei teitei thulang suak ding hi.Ref 12:2 Mrk 4:22; Luk 8:17 3 Zan khuamial sunga na gente uh sun khuavak sungah kigenkik dinga, inn sung tawngah na kihuau simnate uh mi khempeuh in theithang ding uh hi.\nKua Kihta ding\n4 “Lawmte aw, note kiangah kong genin-ah, pumpi a thah khit ciangin a sia zaw a hih thei nawn lote na kihta kei un. 5 Kuate kihta ding na hi uh hiam cih leh, mite in a thah khitsa mipa pen hell khuk sungah a khiathuah theilai Pasian na kihta un. 6 Gitta nga ciangin hamu-in kizuak lel hi lo ahi hiam? Tua bang hi lel napi-in Pasian in gitta khat beek mangngilh lo hi. 7 Na lutung uha om na sammal zah ciat nangawn uh Pasian in thei khin hi. Note lunghimawh kei un. Gitta tampi sangin na manpha zaw ciat uh hi.\nKhrih Mi Hi’ng, ci-in Mi’ Theihin Genna\n8 “Note kiangah kong cih in-ah, keima mi ahihna mi’ theihin a gen khiate, Mihing Tapa in zong Pasian’ vantung mite’ mai-ah, keima mi hi, ci-in gen khia dinga, 9 ahi zongin keima mi ahihna mi’ theihin a gen khia nuam lote, Pasian’ vantung mite mai-ah zong keima mi hi, ci-in Mihing Tapa in gen khia nuam lo ding hi. 10 Mihing Tapa a langpangte a mawhna uh kimaisak thei dinga, Kha Siangtho a langpangte a mawhna uh kimaisak lo ding hi.Ref 12:10 Mat 12:32; Mrk 3:29 11 Thusitna a thuak dingin kikhopna inn-ah ahi a, hausa zumah ahi zongin hong paipih uh ciangin bang gen dinga, bangci kihut ding ka hi hiam, ci-in lunghimawh kei un. 12 Bang hang hiam cih leh a hun a tun ciangin Kha Siangtho in na gen ding teng uh hong hilh ding hi,” a ci hi.Ref 12:11-12 Mat 10:19-20; Mrk 13:11; Luk 21:14-15\nA Hau Mihai pa Thugentehna\n13 Tua laitakin mihon lak panin mi khat in Jesuh kiangah, “Sia aw, ka pa un a hong sihsan gamh pawlkhat tawh ka u in kei hong inntuan nadingin hong gensak in,” a ci hi. 14 Ahi zongin Jesuh in a mipa kiangah, “No unau’ gamh a hawm dingin kua in kei hong seh ahi hiam?” ci-in a dawng hi. 15 Tua ciangin Jesuh in amaute khempeuh kiangah, “Hoihtakin kidawm unla, na huaiham loh nadingun kikem un. Bang hang hiam cih leh bangzahta-in mi khat a hauh hangin a neihsa tawh a nuntakna taktak kicing zo lo hi,” a ci hi.\n16 Tua ciangin Jesuh in amaute kiangah thugentehna khat gen a, “Mihau pa khat’ lo ah an tampi a piang hi. 17 Tua ciangin amah in a lungsim sungah, ‘Ka an khempeuh ka koih nading mun kicing lo ahih manin bangcih ding ka hi hiam? 18 Tua ahih manin hih bangin ka gamta ding hi: Ka ansalte phelin a lian zaw ansalte ka lam dinga, tuate sungah ka ante le ka neih khempeuh ka seng ding hi. 19 Tua ciangin keimah in: Mi hampha mahmah ka hi hi. Kum tampi sung ka khom ding annek tuidawn le na hoih tampi ka nei hi. An ne, zu ne-in, a nuam theithei-in ka om hithiat ding hi,’ ci hi. 20 Ahi zongin Pasian in ama kiangah, ‘Mihai pa aw, tuzan mahmahin na si ding hi. Hih na neihsa teng kua’n zang nawn ding ahi hiam?’ ci hi,” a ci hi.\n21 Tua ciangin Jesuh in a thugen a khupna-in, “Tua mah bangin amau ading bekin a kholcipte pen Pasian’ muhna panin mihau hi lo uh hi,” a ci hi.\n22 Tua ciangin Jesuh in a nungzuite kiangah, “Tua ahih ciangin note kiangah kong genin-ah: I nuntak nadingin bang ne dinga, i pumpi tungah bang silh ding ihi hiam, ci-in lunghimawh kei un. 23 Nuntakna pen an sangin thupi zaw a, pumpi pen puan sangin thupi zaw hi. 24 Vasate ngaihsun dih un: Amaute in khai tuh lo uh a, anlak cih zong nei lo uh hi. Amaute in beemlepang zong nei lo napi-in Pasian in annek tasamsak lo hi. Vasate sangin note nakpitakin na manpha zaw uh hi. 25 Note na lunghihmawh manun na nuntak hun uh nai khat sung bek a sotto thei kua om na hi uh hiam? 26 Tua bang a themno khat nangawn hih thei lo na hih uhleh bang hangin adangte lunghimawh se na hi uh hiam? 27 Gamlak a paakte ngaihsun dih un. Tuate in a nek ding uh na sem lo uh a, a silh ding uh puan zong gan lo uh hi. Ahi zongin note kiangah kong genin-ah: Bangzahin a hauh hangin Solomon nangawn, hih paakte khat zahin a hoihin kizem zo lo lai hi.Ref 12:27 1Kum 10:4-7; 2Khang 9:3-6 28 Upna neu mite aw, tuni-in om a, zing ciangin keutumin meikhuk sungah a kikhultum lopa kungte, Pasian in puansilh guan ahihleh note hong guan zaw kan ding hi lo ahi hiam? 29 Tua ahih manin bang ne ding, bang dawn ding, ci-in lunghimawhin om tawntung kei un. 30 Gentail mi khempeuh in hih nate lunghihmawh penin nei uh hi. Hih nate na kisap lamtak uh zong na Pa un hong thei hi. 31 Tua ahih manin Pasian’ Ukna ngaihsutin nei masa zaw un. Tua hileh hih na kisapna dangte uh zong Pasian in hong piathuah ding hi,” a ci hi.\n32 Tua ciangin Jesuh in, “Tuuhon tawmnote aw, lau-in lunghimawh kei un. Na Pa un ama Ukna sungah ukna thu a nei dingin a hong sehsa ahi hi. 33 Na neihsa uh zuak unla, mizawngte tungah tua sumte na pia un. Note adingin a sia thei lo sumkholna na bawl unla, gutate in a luh zawh lohna, leikha in zong a nek zawh lohna, cikmahin a kiam ngei hetloh nading mun vantungah na sumte uh na khol un. 34 Bang hang hiam cih leh na sum uh a omna munah na lungsim uh om tawntung ding hi,” a ci hi.\nA Kiging Nasemte\n35 Tua ciangin Jesuh in, “Na kawng uh gakin, na mei uh vakin a kigingsa-in om unla,Ref 12:35 Mat 25:1-13 36 a topa uh mopawi simna panin hong tungin kongkhak a kiuh ciangin thakhatin kong a honpah theih nadingun a topa’ ciah ding a ngak nasemte bangin om un.Ref 12:36 Mrk 13:34-36 37 A topa hong ciah ciangin a kigingsa-in amah ngakin a om uh a muh nasemte pen mi hampha mahmah ahi uh hi. Note kiangah kong genin-ah, a topa zong hong kithawi-in a nasemte an vak dingin tusak dinga, a mahmah in a nasemte an thukin na a sem ding hi. 38 Zankim laitak ahi a, zingsang khuavakkuan lam ahi zongin a hong ciah hun peuhpeuh ciangin amah ngakin a om a muh nasemte pen mi hampha mahmah ahi uh hi. 39 Ahi zongin na phawk ding uh thu khat om hi. Mi khat in guta pa’ hong pai ding hun thei khol leh a inn luhsak lo ding hi. 40 Tua mah bangin Mihing Tapa zong na upmawh loh uh hun laitakin hong pai ding ahih manin note zong a kigingsa-in om tawntung un,” a ci hi.Ref 12:39-40 Mat 24:43-44\nA Citak le A Citak lo Nasem\n41 Peter in, “Topa aw, hih thugentehna ko bek nong cihna ahi hiam, ahih kei leh mi khempeuh ading na cihna ahi hiam?” ci-in a dong hi. 42 Topa in, “A pil a citak nasem pa i cih a bangcite ahi hiam? A naseppih dangte ukin a hun manmanin amaute’ nekzah ding ciat a pia dingin a topa in a seh nasem pa ahi hi. 43 A topa hong ciah ciangin hih ama sawl bangin a sem a muh nasem pa pen mi hampha mahmah ahi hi. 44 Ke’n kong cih in-ah, a neihsa khempeuh a uk dingin a topa in tua nasem pa koih takpi ding hi. 45 Ahi zongin tua nasem pa in a lungsim sungah, ‘Ka topa hong ciahkik hak ding hi,’ ci-in ngaihsunin a naseppih numei le pasalte sat gawp henla, zukham ankhamin ommawk leh, 46 tua nasem pa’ topa pen ama upmawh loh ni, a theih kholh loh hunin hong tung ding hi. A topa in nakpitakin amah gim pia dinga, a thumang lo mite tawh a kibangin a thuaksak khawm ding hi. 47 A topa’ deihna thei napi-in a topa’ deih bangin a gamta nuam lo nasem pa pen nakpitakin kisat ding hi. 48 Ahi zongin a topa’ deihna a theih lohna hangin satthuak nading a gamtakha nasem pa pen kidamsat zawdeuh ding hi. Tampi a kipiakna pa tung pan tampi kikal dinga, a tam zaw a ki-apna pa tung pan a tam zaw kikal ding hi,” ci-in a dawng hi.\nJesuh, Kikhenna A Piangsak pa\n49 Tua ciangin Jesuh in, “Leitungah meikuang a khah dingin a hong pai ka hi a, tu mahmahin a meikuang kipan khinta hileh ka ut hi. 50 Gimna sungah ka kiphum nading khat om a, tua thu a kikhit matengin ka lungsim a nuam thei kei hi.Ref 12:50 Mrk 10:38 51 Leitungah kilemna a omsak dingin a hong pai hong sa na hi uh hiam? Hilo hi. Ke’n kong cih in-ah, kikhenna a omsak dingin a hong pai ka hizaw hi. 52 Tu a kipanin innkuan sungah mihing nga a phate, a langah thum, a langah nihin kikhenin kido ding uh hi. 53 A pa in a tapa do-in, a tapa in a pa do dinga, a nu in a tanu do-in, a tanu in a nu do dinga, a teeknu in a monu do-in, a monu in a teeknu do ding hi,” a ci hi.Ref 12:53 Mik 7:6\n(Mat 16:1-4; Mrk 8:11-13)\n54 Jesuh in mihonte kiangah zong, “Nitumna lamah meiipi hong kai na muh uh ciangin, ‘Guah hong zu ding hi,’ ci-in thakhatin na gen thei pah uh a, tua mah bangin guah hong zu takpi hi. 55 Leitaw lam panin huih hong nun ciangin, ‘Ni hong sa ding hi,’ na ci uh a, tua mah bangin ni hong sa takpi hi. 56 No a kineihkhem mite aw, vanlelei na et uh ciangin a piang ding thu thei na hih uhleh, tuhun thute bang hangin theithei lo na hi uh hiam?” a ci hi.\nNa Langte uh tawh Kilem Un\n57 Tua ciangin Jesuh in, “Bang hangin na gamtat nading uh a manin khen thei lo na hi uh hiam? 58 Mi khatpeuh in na tungah thu hong bawlin zum-ah hong paipih leh, zum a, thukhente mai-ah hong kai gawpin, thukhente in palikte kiangah hong apin, palikte in thong sungah a hong koih loh nadingin, na lang pa uh tawh na thu uh a siantheih nadingin na siam tawpun lamkalah hanciam un. 59 Ke’n kong cih in-ah, tua bangin gamta kei le-uhcin, na liausum uh na piak khit matengun thong panin na suakta kei ding uh hi,” a ci hi.


url: =Paletwa ah galkap khatin numeino abuankhit ciangin thatlum :: ZOMI DAILY\nposted on 6 May 2018 at 10:48 pm Lomkholna: Myanmar, News, Sawltak\nMyanmar, Chin State sung aom Paletwa ah galkap khatin numeino khat zawhthawh thutawh abuan (Rape) khitciang in thatlum cih Aung Htay Lin FB tungpan kiza hi.\nTua buan athuak numeino pen amin Sandar Phyo kici a, Paletwa Myone sungah ateeng Chin numeikhat ahihi. Sanginn pan innlam zuanin aciahlaitak Tatmadaw 33 (Myanmar Armed Force) tetawh kituak in buaina apiang cihi.\nTua Tatmadaw 33 (Myanmar Armed Force) lakah akihel Mg Mg Htun kici Sergeant khatin sanginn pan aciah Sandar Phyo pen zawhthawh thutawh buangawp a, abuankhit ciangin agawl temta tawh atsak in thatlum cihi.\nSandar Phyo pen Tan 10 akah laitak hi a, mibuan leh mithatpa pen tulaitak palik te’n mankhin in, Police Station ah aki keplaitak kici hi.\nAhi zongin Sandar Phyo abuan leh athak Sergeant Mg Mg Htun pen Police te’n bangmah thu bawlsawmlo cihthuzong kiza cihi.\nTatmadaw 33 (Myanmar Armed Force) tepen Paletwa sung anawkkhak uhciangin khuasung mipi te tungpanin anektawmding uh ngenden, laksakden kici hi. Innkhatkhit innkhat lutkawikawi in, antang, sathau, ak leh nektheih tuamtuam ngenkawikawi uh a, apia nuamlo te thautawh hongkapding ci’n khuasung mipite lauthawngsak in adeihteng angah mateng un zawhthawhthu tawh laksak uh cih kiza hi. Athu akicianzaw in aki pulak aomleh ahunhun in Update bawltoto ni. Sawltak #zomidaily\nPrevious: Singapore ah mawtaw amaipan diangto in akantan, ahaigamtat khat kiman\nNext: Gamsung ah vompi (bear) tawh Selfie akizaihsawm pasalkhat vompi in phuailum\nZomi le Pawlpi khantona ~ Rev. Dr. Mang Do Thang


url: =Federal or Isolation? (Belpawl maw Tangdin?) :: ZOMI DAILY\nposted on 26 April 2021 at 9:49 am Lomkholna: JKKam, News, Politics\nFederal ih deih leh Kawlgam buppi tawh ih ki pawl theih kul (sem khawm ne khawm) ding, tua pen Federal Union (Federal States) kici ding.\nTua hilo a Kawlte Chin te peuh cici a “Kawl party te tutna kituh, amau kido lel ding” ci a, Kawl gam vai ah ei a kihel lo dan a ih ki seh aleh, tua pen tang din tuam pek ISOLATION POLICY hi in Federal State ahilo Isolated State status ki hi ding.\nIh minam sung politics uk ten hi tegel khen siam lo, FEDERAL pen ISOLATION mit tawh en kha .. Myamnar gam sungah politics sem nuam in Myannar ii nationwide political crisis (gam bup gamthu buaina) a om ciang “ei tawh kisai lo” ci nuam, ih goal le strategy ki tuaklo, tua man a mipi tawh ih pan khop dan lem lo, Zomi Zogam a it a vei teng ki tot kiselna peuh piang sak zawsop.\nGoal, Strategy , Tactic tuateng lawng khat in a pai kul ding, tualoin ih tui khuk tawh en dawn kha lo den ding, namdangten hong sim mawh hong deidan ki cici kha, a tatak a en pan lak dan ki dawh dan siamlo, pil huai mahmah ta .. Zomi Zogam itna tawh, JK Kam (ITNA LEIBA)\nPrevious: Zogam maban mimal lunggelna\nNext: Tuni Kawlgam Thuthak Tuamtuam\nPiancil leh Tuhun Bangkilamdang ~ Rev. Fr. Damian Dal\nMexico gamsung ah mi 103 atuanna vanleng khat kia in asi omlo


url: =Zomite leh khanlawhna ~ Rev. Gin Khan Nang :: ZOMI DAILY\nposted on 24 August 2016 at 2:54 pm Lomkholna: Article, Ginkhannang\nKhanlawhna i cih pen gam tuamtuamah na tung kawikawi-in, a tunna munmunah haksatna tawh kikop toto hi. Ahi zongin haksatna leh pai khialhna a om hangin a tamzaw-ah Pawlpi mite in phattuam pihin, kha lam leh sa lamah khantohpih hi cih kimu thei hi. Zogamah khanlawhna hong lutte leh Pawlpite sanzia hih a nuai bangin en dih ni.\n1946 leh 1948 kumin Mizogam panin gammial nasepna ding ci-in Lai Siangtho, Labu leh puansilh nikten akipan van tuamtuam kaikhawmin Champhai a om Evan. Pu Robuanga makaihna tawh na hong sem uh hi. Aizawlah Synod makaite in a van ngahte uh bawmah thunin hoih takin apna leh khahkhiatna thupi tak a neih khit uh ciangin mihing in liangah zawngin khua khat pan khua khatah pai-in “Gospel Dak” kici hi. A tuntunna-ah khanlawhna nakpi takin tungin mipite in lawppih mahmah hi.\nTua bangin bawm 300 val Kawlgamah Champhai pan Ciau gun kanin paipih uh hi. A khatveina pen Hualngo gam leh Tedim uk sungah kipuak a, a nihveina pen Zahau gamah kipuak hi. Tedim gam sunga a tunna khuate pen Singlei, Gawsing, Mualnuam, Mualnuam Khuatung, Keizang cih bang ahi hi. Tua hun lai-in Keizang khua-ah Tapidaw mi 270 bang om a, khua dangte-ah cihtak om nai lo hi kici hi. Zomite in Lusei pau sim thei lo ahih manin phattuampih lo hi. Tua banah Lusei pau zuakna bangin a ngaihsun pawl om ahih manin a deih lo, a sanglo khua zong om hi. Khanlawhna tunna munah mite limin lamin diang uh ahih manin “Limsang Movement” kici hi.\nTedim a om Sangmang F.O.Nelson in tua thu a zak ciangin deih loin, na nial hi. Khatvei Hualngo lam panin sawltak pawl khat Sangmangpa kiangah va hawh uh a, Sangmangpa in “No milimte in Sawltak Paul thu na zui kei uh hi, ci-in a gen leh sawltakte in nang Sangmangpa in na zui kei zaw ci uh hi. Bang hiam ka zuih lohna ci-in Nelson in a dot ciangin, “Kha Siangtho nasepna na deih kei hi” ci uh hi kici hi. Khalkha a om Robert G. Johnson in zong na nialin Dawi nasepna hi ci hi.\nKhat vei ZBC khopppi-ah Johnson in thu gena, “Milim paizia hoih lo hi, pau theih loh hoih lo hi, khuang hanga lam hi. Kha Siangtho nasepna hi lo hi,” ci-in deihtakin thu gen hi. Mite in a thugen a zui pah ding sa-in kuamah a lam om nawn lo ding, khuang zong tum ngam nawn lo ding sa hi. Ahi zongin tawpna ding la a sak uh ciangin ama sangin khuang naktum zaw-in a lam mi tamzaw a, “Sangmangpa in zuau thu teng gen hi,” cihsan uh hi kici hi. Tua ahih manin Robert Johnson in ZBC leh BBC ah report lim takin pia-in laimai 30 val dimin gelh hi. 1963 ZBC khoppi-ah kikupna nei uh a, hih bangin thukimna bawl uh hi.\n* Mizogam pan hong pai Limsang paizia pen Tuiphum Pawlpite upzia, paizia leh ngeina tawh kituak lo ahih manin kideih lo hi. Deih lo bek hi loin nakpi takin do ding, beisak ding hi.\n* Tuiphum Siate leh Upate in amau khawk sung leh khua tekah a mite uh hoih takin kemcing ding a kuamah in khuang tum lo ding, solfa man bek zangin la sa ding, lengkhawm aw kaih tawh kuamah in la sa lo ding, kua mah lamsak lo ding hi.\nHih banga thukham a om ciangin Hualngo lamte khua 12 val in Mizogam Presbyterian Pawlpi zop ding ngen uh hi. Ahi zongin Synod in ZBC makaite tawh gamgi kikhen ahih manin tua susia dingin sang ngam lo uh hi. Tua ciangin Tahan a Methodist Pawlpi zom uh hi. Zahau lamte zong khua 20 val ZBC pan taikhia-in Presbyterian din’ uh hi. Synod in Rev. Lalthanga missionary dingin sawl a, ahi zongin kumpi in missionary teng a hawl khiat ciangin 1966 kumin amah zong Mizogamah ciah kik hi.\nHih hun pawl (1960-1970) mahin TBA gam sungah gupna thu a gen zong na om hi. Sia Thang Za Kam in gupna thu a san’ ciangin gupna thu genin vak kawikawi hi. Kha nasepna zong ngah hi kici hi. Cinate thungetsakin damna a ngah zong om a, mailam thu ding zong gen thei (vision) hi kici hi. Amah pen Tedim Kim Pawlpite (TKBC) huhsia sem hi a, tua banga a pai ciangin “Upna tuam pai” ci-in TBA in hawlkhia hi. A hawlkhiat ciangin amah a deih mi pawl khat tawh “Thang Za Kam Tuiphum Pawlpi” kici phuan uh hi. Sia Tun Za Kap (Gamlai) in zong pianthakna gupna thu na sang thei a, gupna thu genin vak kawikawi hi. A pa siampi zong piangthak sakin, a khua vuah khanlawhna zong tung hi. Amah pen a kihawl khiat ma-in Independent Church of Burma (ICB) ah lutin tua Pawlpi in ordination pia-in a pension dong mah sem hi.\nKum 1970 khit ciangin Zogamah khan’lawhna hong tung hi. Lamka panin sanggam EBC Pawlpite in Lai Siangtho, Labu akipan niikten puansilh kaikhawmin “Gospel Dak” hong puaksuk uh hi. Mi tampi in phattuamna ngah napin, deih zahin kizeel zo lo hi. Ahi zongin khanlawhna pen 1946 hun lai-a Limsang Pawl mah bangin kingaihsun a, Tuiphum Pawlpi in na sang thei lo uh hi. Makaite na hawlkhia uh a, na langpan uh hi. Tua hangin Pawlpi tuamtuam EBC, AG, UPC, CJC cih bang tampi tak Zomite sungah hong piang hi. Khanlawhna tawh kisai-in Tuiphum Pawlpi makai masate in “Upna Paikhial hi” ci-in na hemkhia zel uh hi.\nTua pen Zato Siavuante nasepzia ahi hi. Siavuante in mihing pumpi tungah natna hiam, a hoihlo na khat a om ciangin mun dang a lawhkhak lohna dingin at khia-in pai khia a, pumpi tung na dangte in damna ngah hi a cih bangin a hoih lote pai khia ding, a dangte lawhsak lo ding cih dan na zui uh hi. Khanlawhna in upna lam hi taleh Pawlpi paizia akipan biakpiakzia-ah kikhelna piangsak hi. Hih kikhel nopna lohna pen a lamkhak pen ahi hi. Pai ngeina zia, hih ngeina zia a kikhel ding haksa kisa hi. Tua akikheel ciangin a paikhial kisa kha thei hi. Khanlawhna meetpih dingin a man (prize) piak kul hi. Man pia loin khanlawhna kingah thei lo hi.\nAhi zongin kum 1990 khit ciangin khanlawhna thu pen kinial thei lo, kido thei nawn loin Pasian hehpihna hang tawh tuiphum e, phum lo e, cih om nawn loin Zomite sungah hong kizelh hi. Tua pen Pasian Kha Siangtho nasepna leh hehpihna hi zaw ding hi ka ci hi. Kha Siangtho nasepna pen mihing in dal zo lo a, do i sawm hangin kido zo lo hi. A hoih leh hoih lo ciang Lai Siangtho pan enin khensiam ding kisam bek a, Kha Siangtho nasepna i nial khak ding dah huai hi. A beisa hunah Tuiphum Pawlpi in kha khan’lawhna na nial ahih manin i phattuam pih ding bangin kiphattuam pih lo hi.\nAizawl a Prof. B.Lalthangliana in “Gospel Dak pen a ngahte in aphattuam pih loh hangin a pia khiate in phattuampih mahmah hi, bang hang hiam cih leh a pia mite sungah khan’lawhna tung hi” ci hi. Mizogam khanlawhna-ah Pastorte, Siate mah in makaih hi. Rev. Liangkhaia leh Rev. Chhawna cihte pawl pen makai-in pang zaw uh hi. Pastor Chhawna in vision mu thei a, a vision muhte laibu-in bawl uh a, “Chhawna Inlarna” kici hi. Tua thute pen tu dongin tungtung lai hi a ci zong om hi. Vision hoih ka cihna hi lo hi. Pastorte kipiak khiat zia leh khanlawhna sungah a kizatzia uh ka genna hi.\nThukhupna dingin Khanlawhna hangin Zomite khuamuhna hong khang hi. Gospel vakna panin khua khat leh khat thu kizakna omin, khuapi khuata thu kiza-in kisang thei hi. Khanlawhna hangin khualzin gamvak tamin, i muh ngei loh, i pai ngei lohna gam America nangawn kitung hi. Gamdang hih zahin a kitunna zong khanlawhna hang hi kici thei ding hi. Zogamah Lawki a bei theihna zong khanlawhna hang hi kici thei hi. Tua ahih manin khanlawhna nasepna pen minam sungah a bei lohna dingin lungsim takpi tawh ki-apin thunget toh zel ding kisam hi. Zomite sungah khanlawhna mei kuang om den ta hen. Topa in thupha hong pia ta hen. Amen!\nPrevious: Zomite kiamlam maw khantohlam ~ Thang Khan Dal\nNext: Zi nam 7 leitung ah om hi ~ Pau Khan Suan


url: =Bang hang in ah anpal piak kul hiam? (3/7/2021) – Zomi Agape Church Inc\nBang hang in ah anpal piak kul hiam? (3/7/2021)\nZomi Agape Church Inc > Zomi Agape Church Blog > General > Bang hang in ah anpal piak kul hiam? (3/7/2021)\nMarch 15, 2021 by Mary San General, Hunzatna\nTopa in Moses kiangah, 2“Keima tungah tacil khempeuh hong ap in. Israel mite’ lakah, mihing hitaleh ganhing hitaleh, naubu a hong masa pen peuhpeuh keima-a’ ahi hi,” a ci hi\nHih laisiangtho ih et tak ciang in-\nPasian in amah teltuam israel mite tung ah, gah masa pen mihing tung pan a hih zong in ah,ganhing tung pan a hih zong in ah\na gah masa penpen kei a hi hi ,kei mah a hi ong pai pih un, kei a ding in ong pai pih un ci a ,a hong gen ngeat, ong pia un hi lo ,ong pai pih un cih a Pasian in a gen ngeat hi.\nHih kammal ih et kik ciang in ah-\nih ta u pen te na ngawn Pasian a ding, a ih piak ding na hi mawk hi\nleitung ah mi hing te tel tuam pilna tuam tuam te hi masa lo hi (example) doctor, engineer,lawyer,business owner – cih bang in ban hawm hawm phot in Pasian a ding bang mah om sak lo hi hang\nA hih hang Pasian in hih kammal lian a zui thei hi leh hang a masa pen pen naubu hong masa pen Pasian a ding in ap ding hi hang\nPasian in ong pai pih un ci hi, A masa pen pen peuh mah kei mah a hi hi a ci hi.\nKorin masa 15:22-23\nBang hang hiam cih leh Adam tawh a kizop manin mi khempeuh si a, tua mah bangin Khrih tawh a kizom khempeuh zong kihingkiksak ding hi. 23Ahi zongin tua hinkikna pen ama hun tawh kizui-in a banbanin hi ding hi. A masa penin Khrih hi a, Khrih hong paikik ciangin ama pawlte khempeuh hingkik ding hi.\nHih laisiangtho ih sim tak ciang in ah-\nGim na lian pi sung ah mi siang tho te (14400) tua te ih thawh kik na ding,a gen misiangtho te, a gen nop na a hi hi.\nKhrish mah mah pen gah masa a hi hi.thawh kik na ding in zong khrish pen gah masa hi a,Pasian kiang pan ih ngah masak pen pen christ zong pasian in a tapa khat bek ong piak gahmasa pen nang leh kei a ding in hong piak a hih na zong ong lak khia hi.\nTuni in ah Ih Pasian in gah masa pen a hi Zeisu khrish zong ei te a ding hong piak mah bang in ah ,tuni in ei te zong a gah masa pen ih hi hi\nmeh teh mehgah lak pan ih anpal a hih zong in, A gah masa penpen topa a ding ih khen khiat ding a hi hi.\nThuciam luisung ah-\nAnpal(Gah masa) tawh ki sai thu tampi na gen hi\nMi/ganhing tacil te zong Pasian in kei mah a hi a ci hi\nOlive thau,leng masel teh tu mul te lak pan a hi zong in\nPasian biakinn ah lui in,siam pi te in thupha a piak thei na ding in Pasian in a ngen hi\nThuciam thaksung ah- korin masa 15:23\nPasian in a (gah masa) a hi khrish hong piak a hi hi\nNT sung ah a piang ding thu te OT hong lak hi\nPasian mah mah in Khrish ong piak lai teng, khrish ih nei lai teng nang zong a gah masa a hi, na nungtak na pan.na innkuan sung pan,nasep na pan in ah a gahmasa pen pen na paik ding cih Pasian in tua thu pen khel lo hi\nMangmuh na 14:4\nAnlum khat tawm khat eu khia in ah siam pi pa kiang pai pih in,siampi pan thupha a piak ciang,tua anlum khempeuh Pasian in a siangtho in sang a ei te zong pawl khat biak inn ah pai pih in ,Pasian na sem ten thupha ong piak sak ciang in ,a cian lai teng Pasian in a siang tho a ong sang ding ih up na a hih hi. A siangtho a cih tak ciang in ah, ih zat na ong nam tui sak ding hi.\nbang hang pia ding, bang hang in ah anpal pia ding (paikhiat na 13:1-2) Ih anpal te a mah kiang ah ih piak ding a hi hi.\nIh an pal lak pan bang zah ki zo ih hi hiam(Siampi 23:10-17) Aa pai pih zah zah anpal in ong sang Ih Pasiana a hi hi.\nAnpal cih pen sum leh pai bek hi lo hi (thuhilh kikna 18:4) Anpal cih pen na khempeuh hi a,Na piak bang bang na thupha kong ki hong na ding a hi hi.\nAnpal nipi, Pastor Sawm Thang, Sunday Main Service


url: =Thuman thutak tawh gamtatlohna in Democracy susia ~ Khup Lian Thang :: ZOMI DAILY\nThuman thutak tawh gamtatlohna in Democracy susia ~ Khup Lian Thang\nposted on 4 November 2019 at 8:49 pm Lomkholna: Khuplianthang, News, Zomi\nStandford University ah Sociology and Political Science tawh Professor a sem ahi Larry Diamond in, “Democracy tawh kalsuanna pen kisia baih, langbai baih mahmah hi. A zenzen in mipite’ tel tangmite, gam makaite in gina takin gam le lei a makaih keileh tua gam tua lei pen khangto theilo dinga, mipite mahmah in zong a sawt loin Democracy ki-ukna muangzo nawn lo ding uh hi.” na ci hi.\nAmah mah in, “Corruption is toxic to Democracy : Thuman thutak tawh gamtatlohna in Democracy susia hi. Thuman thutak tawh gamtatlohna (Corruption) cih ciangin,\n(1) gam makai dingin a kitel tangmite (MPte, gam uk te, thukhente) in mipite’ muanna bangin na sem loin, amau mimal amau ang sung phattuamna ding, amau Party khat bek’ phattuam nading, amau Party tawh a kitheikhate bek ii phattuam nadingin nasepna hi hi.\n(2) Amau ngah dingin a kiseh sa ahi thamante a khasumte a nitha te ahilo lampi diklo tuamtuam tawh sumlepai, van le na tuamtuam ah golhguk neksimna zong ahi hi.\n(3) Mipite in muannatak tawh a piak ahi gam le lei khantoh nadingin a kisam tha le ngalte san khia loin thadahna, itna le deihsakna tak tawh nasep lohna zong ahi hi.\n(4) Mipi makai ding, gam makai dingin a kipia khia, ka makaih zo ding hi ci-in mipite tungah gen khia napi-in, amau pilna a ma theihna ama siamna in a banlo pipi in kipat khiatna, tua pen mipite khemna zong ahi hi.\n(5) A thu neihna uh zangin mipite simmawh bawlin, minam tuamtuam ahi zongin biakna dangte tungah deidan nate zong pen Thuman thutak in gamtatlohna (Corruption) mah ahi hi.” na ci hi.\nTulaitak ih makaite, mailam ah makai a sem dingin a kiging a kipiakhia khempeuh in ei le ei ki et phat kik, ki sit phat kik ciat ding lunggulh mahmah hang. Khup Lian Thang\nPrevious: Lenggah zu thak thun nading savun um thak ~ Pau Sian Lian\nNext: Zogam Vilna, Zogam Gal-etna, Zogam Khangno Khawmpite ~ GS Khup


url: =Israel Pau Sian Tuang Tan 10 5D lungdam pihna :: ZOMI DAILY\nposted on 9 August 2020 at 11:38 pm Lomkholna: News, Zomi\nTangthu thak, Laimai thak: Israel Pau Sian Tuang 5D Lungdampihna\nLai simkum 2019-2020 Tan 10 laivuanna August 8,2020 ni in Tan 10 zawhna Kawlgam kumpi in hong suaksak uhhi. Rev.Dr.Cin Deih Thang leh Nu Ning Man Vungte Tapa Israel Pau Sian Tuang in 5D tawh gualzawhna hong ngah hi. Tuimang cih min aom zawh kum 100 valta aa, Tuimang mi sungah hih bangin Tan 10 5D tawh a zo masa pen hong suak ahih manin, lungdamna genzawh hilo hi.(#Genbehpakleng: Sian Tuang in All D ngah ding ki lam en mahmah hi aa, amah zong 5D bek ka ngah ci in, lungkimzo taklo hi, Pil mahmah himawk hi)\nApa Cin Deih Thang zong tukum mahin Ph.D a zo khinlian hi aa, atapa Israel Pau Sian Tuang in Tan 10 5D tawh hong zo to lai ahih manin, Tuimang khua adingin Topa thupha tawh Tangthu thak, Laimai thak hong behlap ata te innkuan sungah Topa’n thupha hong piaksak semsem hen.\nSian Tuang nu leh pa pen Kawlgam ah Tan 10 ong bek thamloh B.A zong a zo tuak uh ahihi. Yangoon ah teeng uh aa, tukum 2020 ciangciang Tuimang mi khempeuh Malaysia paiding, USA pai ding a kua mapeuh amau inn ah ki tungin, amau hong angvaan na vive tawh gam thupi Tuimang vontawite a tung hihang cihzong Tuimang Vontawi te adingin a ki manggilh theilo ding Tangthu ahihi.\nMore: Cikha ah Tan 10 agualzo atamtheih nading ki hanciam ~ Bob Tuangpi\nThupha icihpen Pasian in hong mot piaklo, mite tungah Thupha a bawl zo dente innkuan sungah Topa’n ama thupha mah tawh na dawn tuah takpi ahihlam keimuhna ahihi. Lungdampihna mahmah ka hih manin gelh khilh aomleh hongna thei siam un. Lungdampih mahmah ung ei Sian Tuang. Thawn Tuang, USA August 9,2020\nPrevious: Tutung kitelna ah ka dinpih thute ~ Pu Thangboi\nNext: Pu Trump in Executive Orders 4 letmat thu\nBrief History of Zomi in Chin State


url: =MICROCHIP IN SAPI NAMBAT HIPAH LO – Tedim Chin India\nHomeThuthakMICROCHIP IN SAPI NAMBAT HIPAH LO\nAugust 9, 2017 admin Thuthak 0\nMicrochip pen Mangmuhna in a gen nambat 666 ahi hiam cih dotna tampi om aa, mi tampi in microchip pen 666 i cih sapi ciaptehna hi ding hi ci-in gen uh hi. Christian tampi te’n Microchip pen Mangmuhna 13:18 sunga kigen, Sapi ciaptehna hiding ci-in, a kigen manin, a lauthawng mitampitak om hi. Microchip pen, number 666 hi peuh mahlo hi. Ahi zongin, mailam hun ah mite hong control nangin, a kizang thei ding vanh khat cih theih a hi hi.\nMICROCHIP I NASEPZIA LE AKIZATZIA\nMicrochips pen information technology vanzat kitangsam mahmah khat ahi hi. Computer engineer leh IT scientist te bangin a tuamtuam nam tampi bawl khia uh hi. Microchip i khut vun sungah kikoih henla scan tawh hong ki-en leh, ei ii tangthu a kiguang khempeuh baihno takin, computer sungah hong kilangh khia pah ding ahi hi. Tua banah, i omna mun koi lai hiam cih zong, Global Position System (Kawlgam ah zong) a zang tam mahmah ta hi. Phone leh Mawtaw tungah kiguan setvan neuno khat hi-in, i pai ngei loh, i theih ngei nai loh mun khatah kuama hilh kul lo-a, hong hilh thei) zangin hong kikan thei ding ahi hi. Tu aa i zat handphone-te, bankcard-te sungah zong microchip a kizangh hi aa, i omnaa, i phone zatna, i bankcard zatna munmun hong ki thei pah lianlian hi.\nNew World Order a kici One World Government le economic system hong tun’ tak ciangin, bandcardte, handphone tawh limtakin, hong kigaakcip thei ding ahi hi. Vanleina, vanzuakna cihte ah controlna baih mahmah ding hi. Tun Kawlgam ah Ayewady Bank te in sum lei sum zuakna ding, phone ahih kei leh bank card ki zangh thei dingin code number bek zangta uh hi. Tua tungtawn Mobile phone panin van kilei , sum kikhak thei ziau hi. Bank pan, sum leitawi nading nangawn, SMS (text message) tawh ki lei tawi thei hun hi ta hi. Na khempeuh sungah chips kilim zat mahmah ta cih na ahi hi.\nHih nambat 666 pen mi pawlkhat in buaipih mahmah uh hi. Hih banga nambat 666 a buaipih le a laute misiam ten natna nam khat a vei-in ngaihsun uh hi. Tua natna min pen Hexakosioihexekonta hexaphobia (fear of number 66, nambat 666 lau natna) ci uh hi. Hih natna dam nadingin zatui Pianthakna sim loh zatui dang om lo hi.\nRFID pen Radio Frequency Identification cihna ahi hi. RFID chips pen electronics vanzat kitangsam mahmah khat ahi hi. Security lam tawh kisai gentehna-in sum tawh kisai (financial) identification le a dang tampi ah kizang hi. Hih electronic chips pen neu mahmahin buhtang cia khawng bek pha hi. Ahizongin a sungah unique verification nambat om hi. Property scanner tawh a ki scan ciangin hih chips in scanner ah ID nambat na puak hi. Hih ID nambat tawh kituak set ahi zongin, mihing le ganhing ahi phial zongin computer server liante ah network hiam internet hiam zangin olno takin kizongkhia thei hi. Tua ahih manin mi khat peuh in ID nambat a neih a, computer server khat peuh a mau tangthu kim (Personal Database) a neih naak leh, sum tawh kisai khempeuh le ama tangthu khempeuh olno takin kizong khia mengmeng thei hi. RFID Chips nam nih om hi. Khat pen Active RFID hi-in a khat zaw pen Passive RFID ahi hi. Active RFID Chips ah battery neucik lithium, CMOS cihte hi. Hih battery in chips sunga microchips’s circuitry ah (mei pia) power supply hi. Chips scanner ahih keileh, chip reader ah signal khak mengmeng thei lai hi.\nPassive RFID in bel battery nei lo-in Chip reader a power zang hi. Barcode le ATM cardte Passive laka akilang pawl ahi hi. Leitung gam 25 valah hih dan mimal identification programs kizangta hi. United States le Cananda ah kinaak zat peuhmah hi. Hih dan RFID lakah mi pawlkhat in sahang nambat dan-a a ngaihsut uh Multiple Micro Electrode Array (MMEA) zong kihel hi. Ki-at (Surgical operation) tawh olno takin mihing khuak le taksa mundante ah olno takin kikoih thei hi. Hih dan set mihing pumpi ah kiokoih hi leh mi khempeuh computer khat mah bang ding hi. Nambat (Digit) 18 nei IP neih hun hong tung ding hi. Hih 18 pen mi tampi 6 + 6 + 6 = 18 danin ngaih sunin nambat 666 piangsak uh hi.\nTuhun ciang Sattellite le Landline links tampi omta hi. Radio frequency banah RF transmitter le receiver a om naak leh information kikhak sawn haksa nawnlo hi. Tua ahih manin RF transmitter dinga mihing zat theih dingin kibawl mah hi. Ahi zongin Pasian thu zui thu um te adingin hih dante lau ding hi zenzen lo hi. Mi pawlkhat in thei cianlo ahih manun mawk lau thei uh hi. Mawtaw, cycle nambat 666 nei tampi om hi. Inn nambat 666 nei tampi om hi. Simcard tungah nambat 666 kisuang tampi om hi. Tuate Sapi’ nambat 666 kici thei lo hi.\nNUMBER 666 IH CIH\nHih Sapi nambat i cihcih pen, i vanhzatte’ nambat hi zenzen lo hi cih pen, Lai Siangtho in siangtakin hong gen hi. Mihing ii nambat hi zaw hi. Mihing cih zong pen, min le za, title hi zaw lailai hi. Min le nambat kituak ahih manin sapi nambat kici thei pah tuan lo hi. Sapi hong piankhiatna, a khanzia, a sep ding khempeuh kamsangte in genkhol khin hi. Tua Sapi in kumpite’ kumpi maw, topate’ Topa maw, Zeisu zalaih pa maw? Pasian ii title a deih gawh pa, Pasian’ zaa a sutnuam pa i nambat ahi hi.\nPasian’ zaliatna, thuneihna a sutnuam pa, Satan Dawimangpa ahi hi. Anti-Christ kici hi.\n1. Hih Anti-Christ in leitung mite, Biakna min, Pasian min paulapin hong kilom khat, hong kipumkhat sak ding hi. Ki-tna, Kipumkhat theihna pen, Pasian Nipi Ni … (atuh) ahi SUNday ni zatkhopna tawh, leitung mite hong guam tuah ding ahi hi. Christian lote in zong, tua upadi law pen zuih ding baih hong sa mahmah lel uh hi. Pasian Nipi Ni ahih leh Sabbath Ni, Saturday ni a hi hi. Daniel 7:25 Anti-Christ in, Pasian thukham, Ni leh Hunte khelsak ding ngiimna nei hi, ci-in hong hilh hi. (Eze 20:20) Sabbath ni pen, Topa le a mite kiciaptehna Ni hi. Eph. 1:13 Zeisu a it te, thukham a zuite hi aa, Khasiangtho in ciaptehna pia beh lai hi. John 14:15 Sabbath pen, mihingte a’ ding a kibawl ahi hi. Mark 2:27 Topa Zeisu pen Sabbath i Topa hi. Mark 2:28. Tua hi leh ei Christiante in, Sabbath ii Topa ahi Zeisu pen Topa leh a tate kiciaptehna ni Sabbath ni mah aa i biakciang, Pasian tate taktak ci-in ciaptehna kingah pan ding ahi hi.\n2. Matt. 28:1 Nipikal khat sung, Sunday pan Friday Ni zong, nasepni hi. Ni sagih Ni. Sabath Ni ahih le Pasian tawlngak Ni hi aa, Mihingte’ tawlngak ni dingin hong bawlsak ahi hi.\n3. Anti-Christ ii tuu le tate in, damdamin SUNday ni tawh nasia tak in kipumkhatna hong laa ding uh hi.\n4. A nungta Pasian ii tuu le tate in, damdamin Saturday Sabbath ni tawh kipumkhatna hong laa ding uh hi. Tua laitakin, Satan in Pasian’ tate tungah, hehlua-in galdo in hong kuan ding hi. (Rev. 12:17) Thukham kiptak khotak a leen, a beibang thuman pawlpite tungah, Satan hehlua hi. Tua thukham number 4 na pen, amuhdah penpen hi lai hi. A hang pen, Sabbath in, Topa le a Tate kiciaptehna ni hi.\n5. Satan in zong, amah le a tate kiciaptehna nading aman lo counterfeit Sabbath ahi SUNday, leitungah hong phuankhia hi. Nimrod kumpipa hun panin, ni biak ni-in, SUNday hong popular mahmah ta hi. Tua pen, Romans Empire hong thahaat mahmah laitakin, Constantine kumpipa in Anti-Christ ii khutzat le huzaap tawh, Sabbath Topa Nipi Ni pen, Sunday tawh hong khelsak ahih manin, Christian a tam zawte in Sunday zang uh hi. Dawi mangpa in, gual zo kisa kha ding hi. Ahi zongin, a tawpna thukhen ding pen, Pasian mah hi.\nSapi nambat a nei lote in van lei thei lo ding, van zuak thei lo ding hi, ci hi. (Mang 13:17). Microchip nei lote in van lei thei lo, van zuak theih loh hun hong tung ken teh kici thei lo hi. Bang hang hiam cih leh, internet, phone vive hunah, sum tang zang nawn lo-in credit card bek kizatna mun tam semsem ta hi. Kawlpi ah zong credit card bek a zang kitam mahmah ta hi. Microchip tungah nambat 666 tuangsak uh a, tua microchip tawh van lei, van zuak thei ahih manin, “Sapi nambat hi” ci-in upna ding thu om peuh mah lo hi.\nMang. 13 sunga “Sapi nambat 666 le microchip tunga nambat 666 kisai kha peuhmah lo hi. Lai Siangtho ii gen bang hiam ci-in kan phat huai hi. Dawimangpa in hun tomno khat bek nei lai ahih lam thei ahih manin, nakpi takin nasem a, mite’ up theihtheih ding van zat tuamtuam hong zang hi.\nMi tampi in Dawimangpa’ thu a up khak manun tawntung siatna a tung ding uh hi lo zaw in, Pasian’ thuman thutak a up loh manun a thuak ding uh hi, ci-in genkholhnate in hong hilh hi.\nMang. 12:14; 22:14 nasim beh in. Pasian thukham a zuite, apuan a siangtho sakte nuntakna singgah ciamkha ding hi. Mi Siangthote la ding bekin Topa Zeisu hong pai ding hi. Misiangtho i cihte a kuate hiam? Mawhna a bawl ngeilote maw? Hi zenzen lo hi. Amawhna a nusiate hi. Zeisu sisan tawh siansuahna angahte bek hi. Mawhna kissik kik aa, mawhna i nusiat ding ahi hi. Zeisu sisan in i mawhnate hong sawp siangsak thei bek hi.\nTua ahih leh mihingte a siangtho-in, kinungta thei maw? Lai Siangtho in mihingte a siangtho in, i nuntaak ding deih lua hi. Kinungta thei lua hi. 1 Peter 1:16. Mimawhte, 1 John 3:4 Thukham palsatte, vangam tunglo ding hi. Thukham zuite, mawhna kisiik kik aa, mawhmaisakna Zeisu kiangpan angah aa, a siangtho-in anungtate bek …gupkhiatna saang ding hi.\nMicrochip hilo, Sapi’ nungzui loh nading leh Tuuno nungzuihna pan lampial khia lo ding in Kha Siangtho in hong makaih tawntung ta hen!.\nSource : Dr. Mungpi\nHONG NUSIA REV. Dr. G. K. NANG PHAWKNA\nTeachers’ Day 2017 in State Award Sang\nDr. Cingbawi Ph.D Ngah Lungdampihna\nCHIN LEH ZOMI : KHAT KA TEM, KHAT KA PAAI


url: =Kawlgam in Rohingya thubuai siangsak hen :: ZOMI DAILY\nposted on 27 May 2015 at 12:57 am Lomkholna: Myanmar, News, World\nTulaitak Langkawi gei a tuipi tungah gunkuang dim in Rohingya leh Bangladesh mi kigawm 1,158 omuh hi. Amaute pen laibu lo tawhhi in, gamdang ah phalna om lopi in luta sawmte a hi uh hi. Muhyiddin in a genna ah “Deih lohna hilo napi hih mi tul valte pen Malaysia leitang hong siik khak ding mahmah a kilunghimawh pen hi” ci hi. Source: http://www.bernama.com ZAM Thupuak\nPrevious: UN Card neite hong kimat ciang theihding thu pawlkhat\nNext: Bishop Lian Khen in Zomi te ading UN ah hong ngetsak


url: =Obama in Trump in Putin alangpan nading in thuhilh ~ Thang Khan Lian :: ZOMI DAILY\nposted on 19 November 2016 at 11:15 am Lomkholna: News, Thangkhanlian, USA, World\nNov. 18, 2016: US President Barack Obama in ama zalaih ding Trump zak dingin US in a letcip (a cih nop human rights, democracy, rule of law hi) leh leitung ngeina ziate (international norms) palsat in Russia a gamtat leh thukimna (deals) tawm bek beisak ken la, a hun tawh kituak bangin gamta in la, daan pia in ci-in zan in German Chancellor Merkel tawh news conference a neihna ah gen hi.\nObama in US in zuih dinga kigeelte leh gamtatzia dingte (blueprint or approach) Trump in a zuih ding ka lamen kei a, Trump in realpolitik approach (updan, saandan, doctrine zui sese lo a, eima politics phattuamna ding bek-a gamtatna) bek zang kei hen la, mi tampi in a gen theih lawh zongin Russia in leitung in zuih dinga kilawm ngeina omte (international norms) palsat in, gam neute lauhna dingin gamta in, Syria ah sawtpi buaina ding a bawl leh a kilawm bangin daan a piak ding hi ci hi.\nObama president dingin 2009 in a kiteelcing in US tawh kizopna leh kitauna ka bawlpha ding hi ci-in kamciamna na nei lanlan napi (a zuau bulom teng a mut manin tua kum in Nobel peace prize na ngah pah hi) ama president let term nih sung Cold War bei khit nung US-Russia kitauna a siatna tawp khong tung suk hi. Merkel in pen lungsim kihong takin Trump tawh na ka sem khawm ding a, US presidential kilaihna hoih tak leh buaina bangmah a om lohna ding a deihna thu gen hi. Obama leh Merkel kimuhkhawmna pen Obama’ president term bei ma adingin Merkel tawh a kimuh tawpna ding ahi hi.\nObama in Trump in president a letna ding vai tawh kisai a genna ah president zum ah mawhpuakna lianpi om a, ngetna leh lametna lianpi hih zum-ah om hi ci hi. Hih zum- ah na tut hangin na cihtak kei leh sawt na tu zo kei ding a, buaina tampi na pholak khia ding hi ci hi. Mi tampi in na nasep zia hong encik ding uh uh hi. US pen democracy hi cin gam mite a om muang hithiat (complacent) ding hilo hi.\nBang hang hiam cih leh million 350 lak panin 43% bekin vote nei uh hi ci hi. Nuntakna leh gam ukna pen a mawkna in ngaihsun kha kei in, democracy pen nasep haksapi tawh a kingah ahi hi ci hi. Trump cin’na hangin lungphona neite tawh kisai a genna ah (a zum-ah tutu nuam lai hi ding hi ven) tua banga lungphona neite a daihna dingun ka thuhilh (advise) kei ding hi ci miau hi.\nSource: Agencies/ Thang Khan Lian\nPrevious: Phamsa Philippines President Ngalliam bangin akivui manin mipite lungkimlo ~ Thang Khan Lian\nNext: Sih ko na sih vui ding hun zaksak na ~ Tg. Go Muan Lien


url: =MY STORY- The Rebel: Report on Mumbai ZCF Freshers' meet-2013\nReport on Mumbai ZCF Freshers' meet-2013\nA hun hong tungta. Asha Kiran Hall, St Pius College, Goregaon ah Comperes Lamchinson leh Esther Ngaihbawi in pan hong la ngalin mipite a tutna ding mun ciat uah a tutlem theihna ding hun piakna hikom in Ngaihbawi in prog hong simkhia hi.\nWorship team te (Upa Roumuan, Thiansiam, Douthianmuang, Lunniang, Lunmawi) ten lasakna hong makaih in 'Taang zai hen, taang zai hen' leh Zolei gam nunnuam cih sakpih uhi.\nNa innsung siampha in. Hun tomnou sung beeh hing piahbeh in, ka insung ka siampha nai sih. Hung ngaidam in, hing panpih in cih Lynda Lamngaihching in hong awi a, mipi teng hong vutkha ahihman in ki-om liailuau hi.\nChairman MZCF ahi Ginminthang in ahun hong la in, Remember that the Lord has redeemed thee. You are not your own, you have no right. Remember Him in the days of your youth.\nRemember Him now. The R's-\n2. Where you belong to;\n3. Where you are- Lamka hilo ahi, financial capital ahi. Hitak ah laizil, khualzin leh sumloh nang bangbang mihing om ahi;\n4. Worship- a lemtang na munah nei jel in.\n5. Na hahpan keileh, The threat of failure om ahi cih mangngilh ken.\n6. Welfare fund pia inla kum tengin renew in [@100 yearly]\n7. Mumbai pen Na lohcinna uh, Pathian toh na kituahna leh vualzawlna na tanna mun hihen. Tua hun ciangin na lawmte mangngilh ken.\n8. Nang ma hetin kipilsak sih in cih banah a deihsakna a latkhit ciangin compere in Youth Choir, zaila awihsiam te sam ni ei a hong cihtak ciang. Wow nuam in ciai cih toh na ki-om khikhei hi. Awkim in mi 18 in siamtak in a hong awi uhi.\nAdviser Thangzamuan Hauzel in hasotna hong nei hi. Ki thak bawl gige ciat le hang hoih ding kasa. Mumbai in I background toh kibat hetlohna tampi anei hi. Cosmopolitan city ahih kia hilo in ngaihdan leh cindan teng luangkhopna mun ahi. Eph 4:15; khantoh som ni. Tasam gige a kidaih ngeilo, sum leh hun ahi. Sum bel kinget theih e, hun bel dakkal 24 ciat inei a ikipe theikei. Mumbai ah survive na dingin a poimoh Three Ps a gen hi.\n3 Ps kiciantak I neihloh ciangin Stress leh tension a om hi. Steel icon Charles of Bethelem Steel in consultant khat kiangah, Show me a way to get more things done. A advise muh ahihleh Write down the list in order of priority and start doing them. Priority, ethics hih ding. Pastor leh heututen a hong kankhiat man keileh 'Mak nasakloh mai ngai ahi'. Hibang a ei buai a buai na mun ahi. Sap phaak lawmhoih @2am friend na bawl ding ahi.\nEli Misao in 'Leiseh gentheihna' cih la mitsi diaudiau in hong awi hi. Nei panpih in Pakai cihbang hong loh ciangin thugen toh kituak mahmah. Item khat a bei ciangin script hoihtak a compere ten a gelh uh pansan in comment kilawm taktak hong gen jel uhi.\nFresher te 24 sapkhiat ahi ua, Interaction leh pastor thumsakna zoh in scheduled time 230pm in hun masa zoh ahi.\nHeavy refreshment for 30mins neih ahi.\nCountry road take me home lakaih in Lynda in 'Lawm vualte hung pai un' cih hong sakhia in mipiten khutbetna toh a uap ziahziah uhi. Nuam lua ahihman in comperes Lianminthang leh Lunniang ten zong khut bet ziahziah ding mah ahi ci uhi.\nRoumuan Paite, Secy MZCF in Society ah kihel ding. Sing phungpha in zong tualkia in phung zuan. Mi tungah kingalo ding, ei leh ei kitoudelhdan sin pah ding ahi. I omna ziak/san thei kiukiau gige leng hoih ding ahi cih I hasaotna manphatak a nei hi. Laisim icih ei le ei environment kibawl ngai ahi. Ei leh ei status kipiak theih ahi. A siam leh pilte toh kithuah ding ahi. Sepsiam kisin pah ding ahi. Sepsiam leh kilunglut ahi. Satisfaction kinei ding ahi. Tua banah Dowry a kici pen laibu a i sim kia hilo in omtaktak ahi. Vaite khongin ei leltak hong deihtaktak loh pi uh. Zudawn pen a thupi ahikei. Zu dawnlo in zong party hoh theih ahi ci in hong gen beh hi.\nNk Lunniang in la khat hong awi a "Vangsel zolei" a hong hih zomah. Pheiphung khat suan in masuan khom jel ni. I nam gam kahna in hong sam ciaiciai e. Tua khitin Ka gam uh Topa hong damsak in cih Youth Choir ten hong sa uh siamlua uh himah inte ka nunglam a pat awsuak 'siam uh e' cih ka za hi.\nMr Paupu leh Miss Choih makaihna in Comedian search I ci hia stand up comedian zonna hong kipan in mipite a tai mahmah hi. Amaute mi 10; Gouginlal, Suanlyan, Roumuan, Lamginlal, Lamchinson, Nevin Khual, Dongsuanthang, Kevin Mung, Mangte leh KT Naulak ahi uh.\nDongsuanthang@Whatchadost in amah leh amah introduction na hong nei in. A din'san dan, side view leh back view natan hong ki lakkhiat ciangin mipite kinuizaak mai. Husam zen a kinui ahihman in huhlakna din break koih keuh. Thiankim in Zogam siktui siang a luan kik theih na din cih la siamtakin hong sakhia hi. Ciamnuih bawlte lah siam ta buang in, star souhsouh mai.\nA kalah cultural department te saina in namlam hong show ua zaangta laam, phiitlam, leh bamboo dance hong show taktak ciangun Mumbai a dingin thupi petmah ahihman in standing ovation mipiten a pia uhi.\nCamera coverage din Mung Tonsing leh David Shingto banah Lalboi Samte in moment teng capture taak sa vek ahihman un angle tuamtuam in a click ziahziah uhi.\nIndia a siamsinna TISS apan Sir Suanlyan makaihna toh lapi Halleluiah Chorus hong lem uhi. Suanlyan in choir conductor na hong la taktak bangzaw aw Zubin Mehta himai. A free gift din leenkhopna hong show ciangun wow, wow a ci toh bang toh.\nFreshers meet toh kisai in 'Income and Expenditure' Vanlallian Vualzong in tomkim takin hong gen a balance sheet mah bangin muhna leh zatba ki balance cet ahi cih theihkhiat in om hi.\nPa Joshua Singson guirarist na nuaiah specially dedicated song 'ka lung a leeng ve mai' cih siamneel takin Lianminthang n Miriam apat siamneel takin ngaihkhiat a hih nung in mipi lasakkhopna toh geel dan bang takin dak 6:00pm in program zoh ahita. A lou theilo kipahthugenna meet coordinator Kevin Guite in hong neih khitin Hatu lungdamna, an limtak nekhawm, kihokhom, na item uh na siam lua uh kici tuahin leh kikhelah tak in innlum ciat kizuanta hi. Side comment ahihleh: zu, khamtheih leh buaina om hetlo a program zoh theih ahi cih a ciang tou jel hi. A zatna mun enkaitu sister Betty in ‘MZCF are the most discipline group' a ci hial hi.\nThe MZCF Executive Committee extended its heartfelt gratitude to the Organising Committee of the Freshers' Meet 2013. Freshers', artistes and all members for making the program a grand success. We are grateful to all families who take the trouble of hosting practice & others, realted to this program and thank God for answering our prayers and giving us a wonderful time.\nPosted by Kamzalian Tomging at 14:12


url: =Steven Gerrard In Liverpool Club Mangpha khaksawm Ta - Zomi History Steven Gerrard In Liverpool Club Mangpha khaksawm Ta - Zomi History\nHome > World News > Steven Gerrard In Liverpool Club Mangpha khaksawm Ta\nSteven Gerrard In Liverpool Club Mangpha khaksawm Ta\nEngland Captain lui,Liverpool Captain asemsemlai, Steven Gerrard in Liverpool a omtanding asuaikaih hun abeiciang,a omna Club mangpha kakhak tading ci-in genkhia tahi.Liverpool Club thunei te'n kumkhat beek hong ombehlai in ci-in anget uh leh Gerrard in kum 26 sung ka omna Anfield pen paikhiatsan taktak taning ci-in dawngta hi.\nGerrard in Liverpool mangpha akhakkhitteh England gam Club dang ah alutnawtloh ding leh Liverpool a langdo lohding thu gen hi.Gerrard pen kum 8 aphaka kipan Liverpool ah kimawl kipankhin a,hih Club aomhun sung in pahtawina 10 vei ngahkhin hi.\n1998 kum in Blackburn Rovers leh Liverpool akidem kum un Gerrard pen senior team ah akihel kipatcilna hi a,tuni dong muanhuai tak leh hahkattak a akimawl den mi khat ahihi.2003 kumpan Liverpool Captain aseppen,tuni dong muanhuai asakpen mi ahiman in asemsuaklai a hihi.England gamtangding in 114 vei kimawlkhin a,England gamtangding bek hilo, Club teng tawh kigawm akimawl buppi Games 695 vei akimawlna lak ah 177vei kungsung lutsak hi.\nWorld News 12:26:00 AM\nItem Reviewed: Steven Gerrard In Liverpool Club Mangpha khaksawm Ta Rating: 5 Reviewed By: Thang Thawn Tuang Guite


url: =Tulaai Leitung Thuthang Tuamtuam Updates Dec 19, 2014 :: ZOMI DAILY\nTulaai Leitung Thuthang Tuamtuam Updates Dec 19, 2014\nposted on 19 December 2014 at 9:26 pm Lomkholna: Khawmpau, Myanmar, News, World, Zomi\n· Pakistan gam ah December 16 ni in sangnau pang leh sangsia kigawm 141 Taliban migilo ten athah nahang in Pakistan kumpite in atung anuai tawh Taliban te kaalkhat sung atuamvilvel in zialding in khensat uha, December 18 ni in vanlamtawh 27 ciimsak in, December 19 ni in Afghanistan tawh gamgi ah Special Force ten 32 nago leuleu in tuciang 59 gokhin uhhi. June khapan ado zeuhzeuh na vua tuniciang Taiban Uino 1,700 gokhinta ci in Pakistan Paltan ten genkhia uhhi. bbcnews.com\n· Australia gam Queensland khung Cairns khuapi sung inn khat sung ah December 19 ni in naupang kha 18 pan kum kum 15 kikaalding mi 8 asisa in na om ci in Palik te in genkhia uhhi. Naupang 8 lak ah 7 te nu hiding a upmawh nupi kum 34 khat in Palikte asapna pan kitheikhia a, Nupi nu zong naakliam mahmah ahihman in zato inn ah kipuak hi. Bangci bang a hih naupang te si thei bangthu bangla cih palik te leh thu sulzuih siamten akancian saan laaitak uh ahihi.bbcnews.com\n· Iraq gam a IS migilo te phualpi khat ahihban ah Biakna thu ummi tampi te cihmawh in abukcipna Sinjar Mualpi December 19 ni in Kurdish paltan te in buluah zota ci in taangkokhia uhhi. Hih bang gualzawhna angah theih nading un US leh Apawlten vanlam pan nazial in anuai Kurdish paltan 20,000 in naban zialphei ci uhhi. Tua ban a Pentagon gaalphualpi te in US ten Beltungkhiatna hang in IS zalian tamsimsim December 19 ni in Hell lamzuan ci in taangkokhia uhhi. Kurdish paltan ten hibang a tha lakik a IS te anilna uh December 18,2014 nipan kipanthak uh hia, IS te phualpi banlaaktoh ding ngimna nei uhhi. bbcnews.com\n· Nigeria gam Borno state Gumsuri khuaneu khat Boko Haram migilo te hiding a upmawh thautawi pawlkhat in busim uha, mi 33 that in numei naupang kigawm mi 200 mancip in taaipih mang uh ci in Nigeria kumpi thunei te in December 19 ni in taangkokhia uhhi. Hih buaina apianni peen December 15 ni hinapi khuata lua mahmah in thukan omlo ahihman gaaltaai te tung tawn in December 19 ni a kithei khiapan ci in gen uhhi. Boko Haram kigilo ten April kha sung in zong sangnaupang anu 200 gumang uh atuni dong khahkik naailo uhhi. bbcnews.com\n· Boko Haram migilo te mah hiding a upmawh thautawi pawlkhat in Nigeria leh Cameroon gamgi cing Cameroon gaalkaap 5 December 19 ni in nathat in athau uh leh mawtaw akipan vanzatteng nasut vial uh ahihman Cameroon gaalkaap nungthuap pawl in tumbuzial pheipa uha, Boko Haram migilo te hikhading a upmawh thautawi mi 116 that ci in Cameroon Defense Minister Edgard Alain Mebe Ngo in genkhia hi. voanews.com\nHappy Chrismas & Happy New Year\nThang Khawm Pau\nPrevious: Zomi leh Zogam – 3\nNext: Tedim Icon Top 10 kitelkhia khin ta!\nKa Nu itna leh thu suutlo-in suahni ka bawlzo diam?\nZomi Innkuan Korea pan thu zaksak na\nZAM Thupuak :: 25 September 2016


url: =Ladakh Tucan Knit Top in Black | REVOLVE\nTucan Knit Top\nUnfavorite Ladakh Tucan Knit Top in Black in Black\nShare Tucan Knit Top in Black on Facebook (opens in a new window)\nShare Tucan Knit Top in Black on Twitter (opens in a new window)\nShare Tucan Knit Top in Black on Pinterest (opens in a new window)\nShare Tucan Knit Top in Black on Google (opens in a new window)\nRevolve Style No. LADA-WS12\nManufacturer Style No. 1K11714US201\nTucan Knit Top in Black